**BESZÁMOLÓ**

**A**

**KOMÁROMI POLGÁRMESTERI HIVATAL**

**2020. ÉVI**

**TEVÉKENYSÉGÉRŐL**

**Tartalomjegyzék**

[1. BEVEZETŐ 4](#_Toc67926612)

[2. SZEMÉLYI FELTÉTELEK 5](#_Toc67926613)

[2.1. Létszámadatok 5](#_Toc67926614)

[2.2. Béradatok 6](#_Toc67926615)

[2.3. Teljesítményértékelés 6](#_Toc67926616)

[2.4. Elismerések 6](#_Toc67926617)

[2.5. Képzés 6](#_Toc67926618)

[2.6. Vagyonnyilatkozat-tétel 9](#_Toc67926619)

[2.7. Szervezeti és Működési Szabályzat módosítás 9](#_Toc67926620)

[2.8. Közszolgálati ellenőrzés 12](#_Toc67926621)

[2.9. Igazgatási szünet 12](#_Toc67926622)

[2.10. Diákok nyári foglalkoztatása 12](#_Toc67926623)

[3. SZERVEZÉSI OSZTÁLY 13](#_Toc67926624)

[3.1 Képviselő-testületi ülések 13](#_Toc67926625)

[3.2 Bizottsági ülések 16](#_Toc67926626)

[3.3 Nemzetiségi önkormányzat 17](#_Toc67926627)

[3.4 Komárom és Környéke Önkormányzati Társulás 18](#_Toc67926628)

[3.5 Informatikai csoport 19](#_Toc67926629)

[3.6 Iratkezelési csoport 19](#_Toc67926630)

[3.7 FŐÉPÍTÉSZI CSOPORT 20](#_Toc67926631)

[3.7.1. Személyi feltételek 20](#_Toc67926632)

[3.7.2. Településkép érvényesítési eszközök 20](#_Toc67926633)

[3.7.3. Szakhatósági eljárások 21](#_Toc67926634)

[3.7.4. Településrendezési eszközök módosítása 22](#_Toc67926635)

[3.7.5. Az önkormányzati főépítész tevékenységei 23](#_Toc67926636)

[3.8 Szőnyi Kirendeltség működtetése 23](#_Toc67926637)

[3.9 Belső kontroll rendszer működtetése 24](#_Toc67926638)

[4. AZ INTÉZMÉNYI ÉS PÁLYÁZATI OSZTÁLY 24](#_Toc67926639)

[4.1. Intézményekkel kapcsolatos feladatok 24](#_Toc67926640)

[4.2. Pályázatokkal kapcsolatos feladatok 25](#_Toc67926641)

[4.3. Egyéb feladatok 26](#_Toc67926642)

[5. HATÓSÁGI OSZTÁLY 27](#_Toc67926643)

[5.1 Anyakönyvi Hivatal 27](#_Toc67926644)

[5.2 Az önkormányzati tulajdonú bérlakásokkal kapcsolatos ügyintézés 29](#_Toc67926645)

[5.3 Szociális igazgatás 29](#_Toc67926646)

[5.4 Ipari, belkereskedelmi igazgatási feladatok, birtokvédelem 30](#_Toc67926647)

[5.5 Hagyatéki eljárással kapcsolatos feladatok 32](#_Toc67926648)

[5.6 Lakossági ügyfélszolgálat működtetése 33](#_Toc67926649)

[5.7 Címnyilvántartási feladatok ellátása 34](#_Toc67926650)

[6. ADÓCSOPORT 36](#_Toc67926651)

[6.1 Az adóhatósági feladatok ellátása 36](#_Toc67926652)

[6.2 Az adóbevételek alakulása 38](#_Toc67926653)

[7. VÁROSÜZEMELTETÉSI ÉS VÁROSFEJLESZTÉSI OSZTÁLY 40](#_Toc67926654)

[7.1 Vagyongazdálkodás 41](#_Toc67926655)

[7.2 Közbeszerzés 42](#_Toc67926656)

[7.3 Környezetvédelem, környezetgazdálkodás 43](#_Toc67926657)

[7.4 Intézmények karbantartása, felújítása, egyéb beruházások 45](#_Toc67926658)

[7.5 Szociális bérlakások műszaki ügyintézése 46](#_Toc67926659)

[7.6 Magasépítésre vonatkozó beruházások, felújítások 46](#_Toc67926660)

[7.7 Mélyépítési beruházások, felújítások megvalósulása közterületre és intézményekre vonatkozóan 47](#_Toc67926661)

[7.8 Nyilvántartások egységesítése és az ehhez kapcsolódó feladatok 47](#_Toc67926662)

[7.9 A Covid19-koronavírus-járvány hatása az osztály munkájára 47](#_Toc67926663)

[8. PÉNZÜGYI OSZTÁLY 48](#_Toc67926664)

[8.1 Az osztály tevékenysége 48](#_Toc67926665)

[8.2 Iktatott iratok 48](#_Toc67926666)

[8.3 Könyvelési tételszámok alakulása 48](#_Toc67926667)

[8.4 Testületi ülésekkel kapcsolatos tevékenységek 49](#_Toc67926668)

[8.5 Személyi jellegű kiadásokkal kapcsolatos tevékenység és segélyek 49](#_Toc67926669)

[8.6 Számlázási feladatok 49](#_Toc67926670)

[8.7 Befektetett eszközökkel kapcsolatos feladatok 50](#_Toc67926671)

[9. KÖZTERÜLET-FELÜGYELET 51](#_Toc67926672)

[9.1. Létszámhelyzet 51](#_Toc67926673)

[9.2. Technikai felszerelés 51](#_Toc67926674)

[9.3. 2020. évben tett intézkedések 52](#_Toc67926675)

[10. ÖSSZEGZÉS 55](#_Toc67926676)

# BEVEZETŐ

A Komáromi Polgármesteri Hivatal 2020. évi tevékenységéről jelen beszámolóban szeretnénk számot adni.

A Beszámoló úgy épül fel, hogy az általános személyi feltételek ismertetését követően az egyes osztályok szakmai beszámolói következnek. Minden szervezeti egység beszámolójának elkészítése során törekedtünk arra, hogy az adott tevékenységet szövegszerűen is, és számszerű mutatókkal is jellemezzük, lehetőség szerint több év adatait is összehasonlítva. Ezen számadatok elemzésével, és a szakmai munka bemutatásával, a munkánkat érintő folyamatos változások elemzésével szeretnénk képet adni a hivatal éves tevékenységéről.

# SZEMÉLYI FELTÉTELEK

A Komáromi Polgármesteri Hivatal szervezetét érintő 2020. évi jelentősebb adatokról, változásokról az alábbiak szerint adunk tájékoztatást.

## ***Létszámadatok***

A Komárom Város Önkormányzat Képviselő-testülete által a Polgármesteri Hivatal személyi állományára megállapított létszám 2020. évben az alábbiak szerint alakult:

* 2020. januártól: 102 fő,
* 2020. április 15. napjától 56 fő: Komárom Város Polgármestere a 31/2020. (IV.14.) határozatával a Polgármesteri Hivatal Szervezeti és Működési Szabályzatának módosításával a Polgármesteri Hivatalnál létszámcsökkentést rendelt el (pandémia miatt részmunkaidővel).
* 2020. június 01. napjától 96 fő: Komárom Város Polgármestere az 53/2020. (V.29.) határozatával a Polgármesteri Hivatal Szervezeti és Működési Szabályzatának módosításával a Polgármesteri Hivatal létszáma megállapításáról döntött (teljes munkaidővel).

**2020. évben jogviszonya megszűnt az alábbi munkatársaknak:**

|  |  |
| --- | --- |
| **Név** | **A megszűnés módja** |
| 1. Dobsa Ágnes | próbaidő alatt azonnal |
| 1. Iván-Keszi Mónika | közös megegyezés |
| 1. Hajmási Péterné | felmentés / létszámcsökkentés |
| 1. Németh Júlia | közös megegyezés |
| 1. Radics Gábor | közös megegyezés |
| 1. Tóth Anikó | közös megegyezés |
| 1. dr. Csalaváné Hodosi Ágnes | közös megegyezés |
| 1. Szabados Edit | közös megegyezés |

**2020. évben jogviszonyt létesített köztisztviselők:**

|  |  |
| --- | --- |
| **Név** | **Munkakör** |
| 1. Tóth Anikó | önkormányzati főtanácsadó |
| 1. Szajkó Renáta | igazgatási ügyintéző |
| 1. Berczellyné Nagy Marianna | önkormányzati főtanácsadó |
| 1. Fekete Sándor | pénzügyi ügyintéző |
| 1. Németh Adrienn | pénzügyi ügyintéző |

**2020. december 31-én GYED-en, GYES-en lévő munkatársak:**

|  |  |  |
| --- | --- | --- |
| **név** | **időtartam** | **álláshelyen foglalkoztatott** |
| dr. Baksa-Ströcker Renáta | 2019.08.14-2021.08.14. | - |
| Bicskei-Neuvirth Éva | 2019.08.29-2021.08.29. | Pintér Alexandra |
| Csikósné Musicz Anikó | 2020.09.27-2022.09.27. | Fekete Sándor |
| Molnár Melinda | 2020.10.28-2022.10.28. | - |
| Takács Mariann | 2019.04.26-2021.04.26. | - |

**2020. december 31. napján a betöltetlen álláshelyek száma**: 11**.**

|  |  |
| --- | --- |
| **Munkakör megnevezése** | **Álláshelyek száma** |
| főépítészi csoportvezető | 1 álláshely |
| intézményigazgatási ügyintéző | 1 álláshely |
| közterület-felügyelő | 3 álláshely |
| műszaki ügyintéző | 1 álláshely |
| önkormányzati főtanácsadó | 3 álláshely |
| pályázati ügyintéző | 1 álláshely |
| titkár | 1 álláshely |

## ***Béradatok***

Komárom Város Önkormányzat Képviselő-testülte a Komárom Város Önkormányzata 2020. évi költségvetéséről szóló 1/2020.(I.28.) rendeletében a Polgármesteri Hivatal munkatársai tekintetében az **illetményalap emeléséről** döntött. Az illetményalap összege 48.000 Ft-ról 58.000 Ft-ra változott, így az illetmények 21 %-kal emelkedtek.

2020. évben a hivatal munkatársai cafetéria juttatásban részesültek, melynek mértéke évi bruttó 200.000 Ft/fő.

## ***Teljesítményértékelés***

A köztisztviselők teljesítményértékelését a 10/2013. (I.21.) Korm. rendelet, valamint a 10/2013. (VI.30.) KIM rendelet szabályozza. A teljesítményértékelés elemeinek meghatározása, valamint az értékelés a Belügyminisztérium által működtetett elektronikus felületen történik. 2020. évre vonatkozóan, a tárgyévet követően január 31-ig a két féléves teljesítményértékelés alapján kell elkészíteni a köztisztviselők minősítését. A teljesítményértékelések, minősítések elkészítése megtörtént.

## ***Elismerések***

A Komárom Város Önkormányzat Képviselő-testülete által alapított***„Komárom Város Közszolgálatáért”* díj** 2020. évben a koronavírus miatti veszélyhelyzetre való tekintettel nem került kiadásra.

## ***Képzés***

* **Közigazgatási vizsgakötelezettség teljesítése:**

**Ügykezelői alapvizsga 2020. évben nem volt**, **közigazgatási alapvizsgát** 6fő**, közigazgatási szakvizsgát** 3 főtett.

* **Anyakönyvi szakvizsgát** tett 1 fő.
* **Továbbképzési kötelezettség teljesítése:**

A **közszolgálati tisztviselők továbbképzéséről** szóló 273/2012.(IX.28.) Korm. rendelet szabályozza a köztisztviselők továbbképzését. 4 éves továbbképzési időszak alatt a végzettségnek megfelelően tanulmányi pontokat kell gyűjteni (Felsőfokú végzettségű köztisztviselőknél 128 pont /4 év, középfokú végzettségű köztisztviselőknél 64 pont / 4 év). A pontokat általános közigazgatási, szakmai és vezetői ismeretek megszerzésére irányuló, a közigazgatási szakvizsgára való felkészülést szolgáló, továbbá jogalkalmazás javítására irányuló továbbképzéseken történő részvétellel lehet teljesíteni. A képzéseket a Nemzeti Közszolgálati Egyetem (a továbbiakban: NKE) szervezi, illetve saját, az NKE által nyilvántartásba vett belső képzés is szervezhető. A továbbképzési kötelezettség 2014-ben indult, a jelenlegi – második - képzési ciklus 2018-ban indult és 2021. december 31-ig tart.

A továbbképzések témakörei 2020-ban az alábbiak voltak:

|  |  |  |  |
| --- | --- | --- | --- |
| **Sorsz.** | **Képzés címe** | **Képzésre jelentkezők (fő)** | **Képzést teljesítők (fő)** |
|  | A közösségfejlesztés és a helyi közigazgatás kapcsolata, egymásra gyakorolt hatása | 1 | 0 |
|  | Továbbképzés az elektronikus információs rendszer biztonságával összefüggő feladatok ellátásában részt vevő személy számára | 1 | 1 |
|  | LibreOffice a gyakorlatban | 9 | 9 |
|  | Hogyan választunk polgármestert és települési képviselőket? – A helyi önkormányzati képviselők és polgármesterek választásának lebonyolítása | 4 | 4 |
|  | Nemzeti identitásunk bástyái – Hungarikumaink és nemzeti értékeink | 1 | 0 |
|  | Árvízvédelmi ismeretek | 1 | 1 |
|  | Partnervárosi kapcsolattartás németül középfokon | 1 | 1 |
|  | Kommunikáció külföldi partnerekkel angol nyelven alapfokon | 7 | 6 |
|  | Ügyintézői feladatok angolul alapfokon | 4 | 4 |
|  | Ember és természet – kiút a zsákutcából | 1 | 0 |
|  | Mi az elektronikus hitelesség? | 10 | 9 |
|  | Hitelesség hierarchia nélkül – A blockchain | 1 | 1 |
|  | Szenzitív szolgáltatások az elektronikus ügyintézési térben | 2 | 2 |
|  | Vigyázó szemetek az adatokra vessétek! – Adatvédelmi incidens megelőzése és kezelése a GDPR tükrében | 4 | 4 |
|  | A közbeszerzés előkészítése | 4 | 4 |
|  | A nemet mondás művészete – Mikor mondj nemet és hogyan? | 31 | 31 |
|  | The psychology of corruption | 4 | 4 |
|  | Az Alaptörvény bemutatása és értékei | 7 | 7 |
|  | Az önkormányzati ügyfélszolgálatok sajátosságai (Önszervező önkormányzat 2.) | 2 | 2 |
|  | Minden kezdet nehéz, avagy mi szükséges az elsőfokú eljárás szakszerű véghezviteléhez? (Ákr. – Az elsőfokú eljárás) | 1 | 1 |
|  | Kezemben a döntés joga, avagy hogyan születik a hatósági döntés? (Ákr. – A hatóság döntései, a hatósági bizonyítvány, igazolvány és nyilvántartás) | 2 | 2 |
|  | A pszichológia szerepe a korrupciómegelőzésben: Szemelvények a korrupció pszichológiájából | 3 | 2 |
|  | Folyamatmenedzsment és integrált kockázatmenedzsment a gyakorlatban | 1 | 1 |
|  | Integritás-alapismeretek | 1 | 1 |
|  | Gyermekeinkben a jövő – A köznevelés-politika alapjai | 2 | 2 |
|  | Személyközi és szervezeten belüli kommunikáció a közszolgálatban | 3 | 3 |
|  | Az elektronikus közigazgatás alapjai | 2 | 1 |
|  | Közigazgatás elektronikusan – elvek és keretek (Az e-közigazgatás fogalma, jogi és stratégiai keretei) | 1 | 1 |
|  | Munkaerőpiaci ismeretek | 4 | 4 |
|  | Az egyén, a karrier, a tudás és a teljesítmény a szervezetben | 1 | 1 |
|  | A mindennapi élet jogának kódexe – Az új Polgári Törvénykönyv alapjai | 1 | 0 |
|  | Állam és alkotmány – Fejezetek az alkotmánytan-államtan köréből | 1 | 1 |
|  | Hogyan gazdálkodik az állam? – Közpénzügyi és államháztartási alapok | 1 | 1 |
|  | Fejleszted vagy működteted? Válassz: agilis vagy lean? | 3 | 3 |

A tervezett igénybevétel és a teljesítés csak néhány esetben mutat eltérést. Ennek oka a képzések többségében a jogviszony megszűnése, vagy tartósabb távollét (szülés, hosszabb betegség), illetve a képzésre rendelkező határidő elmulasztása volt.

* **Belső képzés 2020. évben nem volt.**
* **Egyéb képzések:**

**Egyéb szakmai képzéseken**, tájékoztatókon – képzési terven kívül – a munkáltató engedélyével vehettek részt ebben az évben is a munkatársak.

## ***Vagyonnyilatkozat-tétel***

A Magyarország helyi önkormányzatairól szóló 2011. évi CLXXXIX. törvény 39. §-a alapján az önkormányzati képviselők, polgármester, alpolgármesterek továbbá a képviselő-testület bizottságainak nem képviselő tagjai 2020. január 31. napjáig tettek eleget vagyonnyilatkozat-tételi kötelezettségüknek.

Az egyes vagyonnyilatkozat-tételi kötelezettségekről szóló 2007. évi CLII. törvény alapján összesen 9 fő **közszolgálatban nem álló személy** (Komárom város gazdasági társaságainak vezető tisztségviselői, közbeszerzési bíráló bizottság tagjai) tett 2020. június 30-ig vagyonnyilatkozatot, továbbá a Polgármesteri Hivatal **köztisztviselői** közül 2020. évben 22 fő volt vagyonnyilatkozat-tételre kötelezett. A vagyonnyilatkozatok leadása határidőre megtörtént.

## ***Szervezeti és Működési Szabályzat módosítás***

A Komáromi Polgármesteri Hivatal Szervezti és Működési Szabályzatának módosítására 2020-ban két alkalommal került sor:

1. A 2020. évi koronavírus világjárvány miatt kihirdetett veszélyhelyzet elhúzódására tekintettel a költségek csökkentése, továbbá a feladatellátás racionalizálása érdekében létszámcsökkentésre tett a hivatal vezetése javaslatot. A létszámcsökkentés végrehajtása a veszélyhelyzetre tekintettel, a munkatársak kiszolgáltatottságának elkerülése érdekében elsősorban részmunkaidőben történő foglalkoztatással, valamint üres álláshelyek megszüntetésével történt. Közszolgálati jogviszony felmentéssel történő megszüntetésére egy fő esetében került sor.

Fentieken túl a létszámcsökkentést jogszabályváltozás is indokolta. A fővárosi és megyei kormányhivatalok működésének egyszerűsítése érdekében az egyes törvények módosításáról szóló 2019. évi CX. törvény 1. §-a alapján a jegyzői építésügyi igazgatási feladatok, illetve az államigazgatási feladat ellátását biztosító vagyon 2020. március 1. napján - a feladat ellátásának időtartamára - az állam ingyenes használatába került. A használati jogot a fővárosi és megyei kormányhivatal gyakorolja. Az építésügyi igazgatási feladatok kormányhivatalhoz történő átkerülése miatt a feladatok ellátásához szükséges álláshelyeket meg kellett szüntetni.

A Komáromi Polgármesteri Hivatal Szervezeti és Működési Szabályzata szerint az építésügyi igazgatási feladatok ellátására 4 álláshely állt rendelkezésre. Ebből 3 betöltetlen álláshely és egy ügyintéző GYED miatti fizetés nélküli szabadságát tölti.

Az SzMSz módosítással a Polgármesteri Hivatal létszáma 102 főről 56 főre módosult.

2.  Komárom Város Polgármesterének 31/2020. (IV.14.) határozata 5. pontja alapján a veszélyhelyzet megszüntetését követően a jegyzőnek felül kellett vizsgálnia a Polgármesteri Hivatal szervezeti felépítését és javaslatot tenni a létszámra vonatkozóan.

A veszélyhelyzet júniusi megszüntetésére, továbbá az intézmények kormányzati döntés alapján történő újraindítására, illetve a pályázatok, önkormányzati beruházások folytatására tekintettel szükségesé vált június hónaptól a Polgármesteri Hivatal működésének teljes munkaidőben történő biztosítása. A teljes működés biztosítása érdekében a hivatali munkatársakat ismét teljes munkaidőben kellett foglalkoztatni.

A Polgármesteri Hivatal szervezeti felépítésének, létszámának felülvizsgálata alapján a hivatal vezetése javaslatot tett az SzMSz-ben rögzített létszámok és munkakörök módosítására.

Az SzMSz módosítással a Polgármesteri Hivatal létszáma 56 főről 96 főre módosult.

Komárom Város Polgármesterének a 31/2020. (IV.14.) határozata, továbbá az 53/2020. (V.29.) határozata alapján az SzMSz módosításokkal az osztályok / szervezeti egységek létszáma az alábbiak szerint módosult 2020. évben:

|  |  |  |  |  |
| --- | --- | --- | --- | --- |
| **Szervezeti egység** | **Munkakör** | **Polg. Hiv. létszám**  **2020. január 1-től** | **Polg. Hiv. létszám**  **2020. április 17-től** | **Polg. Hiv. létszám**  **2020. június 01-től** |
|  | ***Jegyző*** | ***1*** | ***1*** | ***1*** |
|  | ***Aljegyző*** | ***1*** | ***1*** | ***1*** |
| ***Polgármesteri Kabinet*** | Önkormányzati Főtanácsadó | 5 | 2,25 | 5 |
|  | Titkárság-vezető | 1 | 0,9 | 1 |
|  | Titkárnő | 1 | 0 | 1 |
|  | Kulturális és ifjúsági referens | 1 | 0,5 | 1 |
|  | Önkormányzati beszerzési referens | 1 | 0,9 | 1 |
|  | ***összesen*** | ***9*** | ***4,55*** | ***9*** |
| ***Humánpolitika*** | ***Humánpolitikai referens*** | ***1*** | ***0,75*** | ***1*** |
| ***Pénzügyi Osztály*** | Osztályvezető | 1 | 0,9 | 1 |
|  | Főkönyvelő | 1 | 0,75 | 1 |
|  | Pénzügyi ügyintéző | 15 | 8,5 | 14 |
|  | ***összesen*** | ***17*** | ***10,15*** | ***16*** |
| ***Intézményi és Pályázati Osztály*** | osztályvezető | 1 | 0,9 | 1 |
|  | Pályázati ügyintéző | 5 | 1,5 | 4 |
|  | Egészségügyi és szociális referens | 1 | 0,5 | 1 |
|  | Intézményigazgatási ügyintéző | 2 | 1,5 | 3 |
|  | Intézményigazgatási ügyintéző | 1 | 0,5 | 1 |
|  | ***összesen*** | ***10*** | ***4,9*** | ***10*** |
| ***Szervezési Osztály*** | osztályvezető | 1 | 0,9 | 1 |
|  | titkársági ügyintéző | 2 | 1,25 | 2 |
|  | jogi referens | 1 | 0 | 1 |
|  | Informatikus | 2 | 1,5 | 2 |
|  | Főépítészi csoportvezető | 1 | 0 | 0 |
|  | Főépítészi ügyintéző | 1 | 0,5 | 2 |
|  | Iktató | 2 | 1 | 2 |
|  | Ügykezelő | 1 | 0 | 0 |
|  | Takarító | 1 | 0,75 | 1 |
|  | Kirendeltség-vezető | 1 | 0,75 | 1 |
|  | ***összesen*** | ***13*** | ***6,65*** | ***12*** |
| ***Városüzemeltetési és Városfejlesztési Osztály*** | osztályvezető | 1 | 0,9 | 1 |
|  | Műszaki ügyintéző | 9 | 4,5 | 9 |
|  | Műszaki, kommunális ügyintéző | 2 | 1 | 2 |
|  | Közbeszerzési referens | 1 | 0,5 | 1 |
|  | Környezetvédelmi referens | 1 | 0,5 | 1 |
|  | Vagyonkezelő | 2 | 1,25 | 2 |
|  | Gondnok, gépjármű ügyintéző | 1 | 0,5 | 1 |
|  | ***összesen*** | ***17*** | ***9,15*** | ***17*** |
| ***Hatósági Osztály*** | Szociális ügyintéző | 4 | 2,5 | 4 |
|  | Igazgatási ügyintéző | 5 | 2,75 | 5 |
|  | Lakosságszolgálati ügyintéző | 1 | 0,5 | 1 |
|  | anyakönyvvezető | 1 | 0,75 | 1 |
|  | Adócsoport vezető | 1 | 0,75 | 1 |
|  | Adóügyi ügyintéző | 4 | 2 | 4 |
|  | Adóügyi behajtó | 1 | 0,5 | 1 |
|  | Építéshatósági csoportvezető | 1 | 0 | 0 |
|  | Építésügyi hatósági ügyintéző | 3 | 0 | 0 |
|  | ***összesen*** | ***21*** | ***9,75*** | ***17*** |
| ***Közterület-felügyelet*** | Közterület-felügyelet vezető | 1 | 0,9 | 1 |
|  | Közterület-felügyelő | 11 | 7,2 | 11 |
|  | ***összesen*** | ***12*** | ***8,1*** | ***12*** |
| ***Polgármesteri Hivatal összesen*** | | ***102*** | ***56*** | ***96*** |

## ***Közszolgálati ellenőrzés***

Közszolgálati ellenőrzés 2020. évben nem volt.

## ***Igazgatási szünet***

Komárom Város Polgármestere a 8/2020. (III.31.) határozatával a Polgármesteri Hivatal dolgozói rendes szabadsága kiadása érdekében 2020. április 1. napjától 2020. április 30. napjáig igazgatási szünetet rendelt el. Az igazgatási szünet alatt, a zavartalan feladatellátás érdekében a hivatal szervezeti egységei ügyletet tartottak.

## ***Diákok nyári foglalkoztatása***

Az Innovációs és Technológiai Minisztérium koordinálásával, a megyei kormányhivatalok és a járási hivatalok megvalósításával a diákok nyári foglalkoztatására 2020. évben is indult munkaerő-piaci program, melyben Komárom Város Önkormányzata is részt vett.

A program célja a korai munkatapasztalat és munkajövedelem szerzés elősegítése volt, melynek célcsoportjába azok a 16-25 év közötti, nappali tagozaton, tanulói, vagy hallgatói jogviszonnyal rendelkező diákok tartoztak, akik nem rendelkeztek sem vállalkozói, sem egyéb, foglalkoztatásra irányuló jogviszonnyal.

2020. július 13. és augusztus 19. között 26 diák foglalkoztatására került sor. Az önkormányzat, mint foglalkoztató, a koronavírus helyzetre tekintettel elsősorban azon intézményekhez, illetve önkormányzati tulajdonú gazdasági társaságokhoz irányította át a diákokat, ahol a munkavégzés a szabadban megszervezhető volt. A diákok 3 hetes munkaszerződés keretében napi 6 órában az alábbi helyeken végeztek munkát:

|  |  |
| --- | --- |
| **munkavégzés helye** | **foglalkoztatotti létszám (fő)** |
| KEM Kormányhivatal Komáromi Járási Hivatal | 3 |
| Komáromi Klapka György Múzeum | 3 |
| Monostori Erőd Hadkultúra Központ Nonprofit Kft. | 7 |
| Komthermál Kft. | 10 |
| Komáromi Városgazda Nonprofit Kft. | 3 |

# SZERVEZÉSI OSZTÁLY

A Szervezési Osztály a Jegyzői Titkárságból, Informatikai Csoportból, Főépítészi Csoportból, Iratkezelési Csoportból és a Szőnyi Kirendeltségből áll.

A Szervezési Osztályon belül a Jegyzői Titkárság lát el minden olyan feladatot, amely nem tartozik a szakmai osztályokhoz, s melyek funkcionális jellegüknél fogva vagy az önkormányzati szervek munkájához való kapcsolódás miatt közvetlen irányítást igényelnek.

A COVID-19 világjárvány miatt a Jegyzői Titkárság munkatársai végezték a heti tesztelések megszervezésével és lebonyolításával, dokumentálásával kapcsolatos feladatokat, mind a hivatal, mind pedig az önkormányzat intézményei és az önkormányzati tulajdonú gazdasági társaságok dolgozóira vonatkozóan.

A funkcionális feladatok közül az informatika és az önkormányzati szervek működésével kapcsolatos szervezési, előkészítési feladatok a legjelentősebbek. Ezek közül kulcsfontosságú a képviselő-testületi és bizottsági ülések, valamint a nemzetiségi önkormányzat és a Komárom és Környéke Önkormányzati Társulás Társulási Tanácsa üléseinek előkészítése, valamint az ülések jegyzőkönyveinek elkészítése és továbbítása törvényességi felügyelet céljából a Komárom-Esztergom Megyei Kormányhivatal részére.

## ***Képviselő-testületi ülések***

A kialakult koronavírus-járvány miatt a 2020-as év rendhagyó volt. A kihirdetett veszélyhelyzet jelentősen befolyásolta a Képviselő-testület működését, ugyanis a Szervezeti és Működési Szabályzatban foglaltak szerinti 6 rendes ülés megtartására nem kerülhetett sor, a Képviselő-testület csak 4 rendes ülést, és egy rendkívüli ülést tartott. A rendkívüli veszélyhelyzetre való tekintettel a képviselő-testület feladat- és hatáskörében eljárva polgármesteri határozatok és rendeletek meghozatalára került sor, melyre a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés adott lehetőséget a polgármesternek.

A polgármesteri döntések előkészítése volt a tavalyi év folyamán a Jegyzői Titkárság egyik legfontosabb feladata, melynek keretében az egyes napirendekhez más kollégákkal együttműködve előterjesztéseket készítettünk. A polgármester a döntések meghozatala előtt lehetőség szerint írásban megkérte a képviselők véleményét az adott előterjesztéssel, döntéssel kapcsolatban, és minden esetben közzétettük a honlapon a napirendeket, határozatokat, rendeleteket.

A Jegyzői Titkárság gondoskodott a képviselő-testületi, illetve a tavalyi év folyamán meghozott polgármesteri határozatok és rendeletek naprakész nyilvántartásának vezetéséről annak érdekében, hogy azok bármikor visszakereshetőek legyenek. A döntéseket követően 15 napon belül jegyzőkönyvet készítettünk, melyet törvényességi felügyelet céljából a Komárom-Esztergom Megyei Kormányhivatalnak elektronikus úton megküldtünk.

Az alábbi táblázat mutatja be a 2020. évben tartott képviselő-testületi ülések, az azokon tárgyalt napirendek és az ott meghozott határozatok és elfogadott rendeletek számát:

|  |  |  |  |  |
| --- | --- | --- | --- | --- |
| **2020.** | **TESTÜLETI ÜLÉSEK SZÁMA** | **NAPIRENDEK SZÁMA** | **HATÁROZATOK**  **SZÁMA** | **RENDELETEK SZÁMA** |
| Január | 1 | 10 | 23 | 1 |
| Február | 1 | 2 | 6 | 1 |
| Március | - | - | - | - |
| Április | - | - | - | - |
| Május | - | - | - | - |
| Június | 1 | 7 | 54 | 3 |
| Július | 1 | 8 | 19 | 2 |
| Augusztus | - | - | - | - |
| Szeptember | 1 | 18 | 59 | 1 |
| Október | - | - | - | - |
| November | - | - | - | - |
| December | - | - | - |  |
| **ÖSSZESEN:** | **5** | **45** | **161** | **8** |

Az alábbi táblázat mutatja be a 2020. évben a Képviselő-testület feladat- és hatáskörében eljárva, a polgármester által hozott döntések, a napirendek és elfogadott rendeletek számát:

|  |  |  |  |  |
| --- | --- | --- | --- | --- |
| **2020.** | **DÖNTÉSHOZATALI ALKALMAK SZÁMA** | **NAPIRENDEK SZÁMA** | **HATÁROZATOK**  **SZÁMA** | **RENDELETEK SZÁMA** |
| Január | - | - | - | - |
| Február | - | - | - | - |
| Március | 3 | 9 | 18 | 1 |
| Április | 4 | 13 | 22 | 2 |
| Május | 2 | 11 | 20 | 1 |
| Június | 2 | 8 | 11 | 2 |
| Július | - | - | - | - |
| Augusztus | - | - | - | - |
| Szeptember | - | - | - | 1 |
| Október | - | - | - | - |
| November | 3 | 13 | 50 | 2 |
| December | 5 | 17 | 42 | 2 |
| **ÖSSZESEN:** | **19** | **71** | **163** | **11** |

Az alábbi diagram szemlélteti a Képviselő-testület üléseinek számát, a napirendek és döntések alakulását 2015-2020. közötti időszakban:

Az ábráról jól látható, az ülések számát tekintve, hogy 2018. évhez képest 2019. évig folyamatosan nőtt az ülések száma, azonban a COVID-19 járványhelyzet miatt 2020. évben az ülések száma drasztikusan lecsökkent, 5 alkalommal tudott a képviselő-testület ülést tartani, ennek következtében a napirendek is csökkenő tendenciát mutatnak. A meghozott döntések közül a határozatok számában szintén csökkenés tapasztalható a tavalyi évet tekintve. A rendeletek száma 2019. évhez viszonyítva nem változott.

A 2020. évben **19 rendelet megalkotására került sor,** ezek közül a legjelentősebbek az alábbiak voltak:

* Komárom Város Önkormányzata Képviselő-testületének 1/2020. (I.28.) önkormányzati rendelete Komárom Város Önkormányzata **2020. évi költségvetéséről;**
* Komárom Város Önkormányzat Polgármesterének 5/2020. (IV.24.) rendelete a **közösségi együttélés járványügyi veszélyhelyzetben alkalmazandó szabályairól;**
* Komárom Város Önkormányzat Polgármesterének 6/2020. (V.7.) rendelete **Komárom városában működő őstermelői piac látogatásának eltérő szabályairól;**
* Komárom Város Önkormányzat Polgármesterének 8/2020. (VI.17.) rendelete **az egyes önkormányzati rendeletek hatályon kívül helyezéséről;**
* Komárom Város Önkormányzat Képviselő-testületének 10/2020. (VI.24.) önkormányzati rendelete **Komárom Város Önkormányzata 2019. évi költségvetésének végrehajtásáról;**
* Komárom Város Önkormányzat Képviselő-testületének 12/2020. (VII.17.) önkormányzati rendelete a **Képviselő-testület és Szervei Szervezeti és Működési Szabályzatáról;**
* Komárom Város Önkormányzat Polgármesterének **15/2020. (XI.12.) rendelete a közterületen történő kötelező maszkviselés szabályairól.**

Fentieken túlmenően számos módosító rendelet is született többek között az alábbi tárgyú rendeletek módosítása tárgyában:

* Komáromi Építési Szabályzatról szóló 3/2010. (II.19) önkormányzati rendelet több ízben történő módosítása,
* a személyes gondoskodást nyújtó szociális ellátások térítési díjairól szóló 17/2012. (IX.5.) önkormányzati rendelet módosítása;
* Képviselő-testület és Szervei Szervezeti és Működési Szabályzatáról szóló 11/2015. (VI.18) önkormányzati rendelet módosítása;
* Komárom Város Önkormányzata 2020. évi költségvetéséről szóló 1/2020. (I.28.) önkormányzati rendelet módosítása;
* a helyi adókról szóló 16/2015. (XI.27.) önkormányzati rendelet módosítása.

A **rendeletek előkészítésében** a Jegyzői Titkárság szorosan együttműködött más osztályok munkatársaival, akik a szakmai szabályok ismeretét, míg az aljegyző a jogi és a jogszabályszerkesztési szempontokat képviselte. A rendeletek előkészítése során hatásvizsgálati lap is készül minden rendelet esetében, mely tájékoztatást tartalmaz a döntéshozók számára a rendelet várható társadalmi, gazdasági, környezeti hatásairól, s rámutat a szabályozás szükségességére.

Jelentősebb képviselő-testületi, illetve polgármesteri **határozatok** az alábbiak voltak 2020. évben:

* Komárom Város Önkormányzata, a Komáromi Polgármesteri Hivatal, valamint az Intézmények 2020. évi közbeszerzési tervének meghatározása,
* „Esély Otthon” projekt keretében lakhatás biztosítására és helyi munkavállalást ösztönző támogatásra vonatkozó pályázatok kiírása és elbírálása,
* Bursa Hungarica Felsőoktatási Önkormányzati Ösztöndíjrendszer 2021. évi fordulójára kiírt pályázat kiírása, beérkezett pályázatok elbírálása,
* A veszélyhelyzet idejére szükséges intézkedések meghozatala,
* A Komáromi Polgármesteri Hivatal Szervezeti és Működési Szabályzata módosításának jóváhagyása,
* Településrendezési eszközökkel kapcsolatos döntések meghozatala,
* A víziközművekre vonatkozó gördülő fejlesztési terv jóváhagyása,
* Beszámoló elfogadása a Komáromi Polgármesteri Hivatal 2019. évi munkájáról,
* Településképi Arculati Kézikönyv és Településképi rendelet végrehajtásával kapcsolatos tapasztalatok, észrevételek, javaslatok elfogadása,
* Ingatlanokkal kapcsolatos döntések meghozatala,
* Közterületek elnevezéséről szóló döntések meghozatala.

A Jegyzői Titkárság és az egész Polgármesteri Hivatal képviselő-testületi döntéselőkészítő munkájának egyik indikátora a Kormányhivatal által kibocsátott törvényességi felhívások száma. 2014. évben 3 esetben, 2015. évben 1 esetben, 2016. évben 3 esetben, 2017. évben 1 esetben, 2018. évben nem érkezett törvényességi felhívás, 2019. évben 1 esetben érkezett szakmai segítségnyújtás, 2020. évben pedig nem érkezett törvényességi felhívás a Komárom-Esztergom Megyei Kormányhivataltól.

## ***Bizottsági ülések***

A bizottságok a Képviselő-testület véleményező, javaslattevő szervei. A Képviselő-testület munkáját öt bizottság segíti:

* a Pénzügyi, Városfejlesztési, Egészségügyi és Szociális Bizottság (rövid nevén: Pénzügyi Bizottság);
* az Ügyrendi Összeférhetetlenségi és Vagyonnyilatkozat-kezelő Bizottság (rövid nevén: Ügyrendi Bizottság);
* a Humán Ügyek Bizottsága (rövid nevén: Humán Bizottság);
* a Környezetvédelmi és Vállalkozásfejlesztési Bizottság (rövid nevén: Környezetvédelmi Bizottság) és
* a Sport Bizottság.

A bizottsági ülésekről a Képviselő-testületi ülésekhez hasonlóan 15 napon belül jegyzőkönyv készül, melyet a Nemzeti Jogszabálytáron keresztül küldünk meg a Komárom-Esztergom Megyei Kormányhivatalnak törvényességi felügyelet céljából. Magyarország helyi önkormányzatairól szóló 2011. évi CLXXXIX. törvény 60.§-a előírja, hogy a jegyzőkönyvet a bizottság elnöke és egy bizottsági tag írja alá.

A 2020. évben tartott bizottsági ülések számát, és az ott hozott határozatok számát mutatja be az alábbi táblázat:

|  |  |  |  |  |  |
| --- | --- | --- | --- | --- | --- |
| **BIZOTTSÁGI ÜLÉSEK**  **2020.** | **ÜGYRENDI- BIZOTTSÁG**  **ÜLÉSEINEK SZÁMA** | **PÉNZÜGYI BIZOTTSÁG**  **ÜLÉSEINEK SZÁMA** | **HUMÁN BIZOTTSÁG ÜLÉSEINEK SZÁMA** | **KÖRNYEZETVÉDELMI BIZOTTSÁG ÜLÉSEINEK SZÁMA** | **SPORT BIZOTTSÁG ÜLÉSEINEK SZÁMA** |
| Január | 1 | 1 | 1 | 1 | 1 |
| Február | - | 1 | 1 | - | - |
| Március | - | - | - | - | - |
| Április | - | - | - | - | **-** |
| Május | - | - | - | - | - |
| Június | 1 | 1 | - | - | - |
| Július | 1 | - | - | - | - |
| Augusztus | - | - | - | - | - |
| Szeptember | 1 | 1 | - | - | - |
| Október | - | - | - | - | - |
| November | - | - | - | - | - |
| December | - | - | - | - | - |
| **ÖSSZESEN:** | **4** | **4** | **2** | **1** | **1** |

## ***Nemzetiségi önkormányzat***

2019. október 25-én a helyi nemzetiségi önkormányzati képviselők választása után a Komáromi Roma Nemzetiségi Önkormányzat újjáalakult városunkban. A Képviselő-testület elnöknek ismét Balog Attilát választotta.

Komárom Város Önkormányzatával kötött együttműködési megállapodás alapján a helyi önkormányzat a Komáromi Polgármesteri Hivatal útján biztosítja a helyi nemzetiségi önkormányzat működéshez szükséges személyi és tárgyi feltételeket.

A Komáromi Roma Nemzetiségi Önkormányzat Képviselő-testülete 2020-bana kötelezően előírt 4 alkalom helyett a veszélyhelyzetre tekintettel csak 3 alkalommal ülésezett, 14 határozatot hozott. A rendkívüli veszélyhelyzetre való tekintettel a nemzetiségi önkormányzat feladat- és hatáskörében eljárva 2 db elnöki határozat meghozatalára került sor, melyre a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés adott lehetőséget nemzetiségi önkormányzat elnökének.

2020-ban 1 alkalommal szervezett a nemzetiségi önkormányzat hagyományőrző rendezvényt, augusztus 22-én Roma Napot tartottak Almásfüzitőn a Petőfi Művelődési Házban.

A polgármesteri hivatal munkatársai a nemzetiségi önkormányzat működésével kapcsolatosan az alábbi feladatokat látták el:

* rendszeres kapcsolattartás a nemzetiségi önkormányzat elnökével, képviselőivel,
* nemzetiségi önkormányzat üléseinek előkészítése, előterjesztések elkészítése, jegyzőkönyveinek vezetése és a Nemzeti Jogszabálytár elektronikus rendszerén keresztül történő megküldése a Komárom-Esztergom Megyei Kormányhivatal részére,
* Központi Statisztikai Hivatal által előírt jelentések elkészítése, elektronikus rögzítése,
* a működési- és a feladatalapú támogatás felhasználásáról a szakmai és pénzügyi beszámoló elkészítése a Támogatáskezelő részére,
* a nemzetiségi önkormányzat bankszámlakivonatainak kezelése, beérkezett számlák kifizetéseinek előkészítése, könyvelése,
* pénzügyi beszámolók elkészítése.

A fenti feladatok három szervezeti egység között oszlanak meg a hivatalon belül, ezek az Intézményi és Pályázati Osztály, a Pénzügyi Osztály és a Szervezési Osztály.

## ***Komárom és Környéke Önkormányzati Társulás***

A Komárom és Környéke Önkormányzati Társulás tagjai a komáromi járáshoz tartozó 9 település (Almásfüzitő, Ács, Bana, Bábolna, Csém, Kisigmánd, Komárom, Nagyigmánd, Mocsa) önkormányzatai. A 2019-2024. önkormányzati választási ciklus idejére a Társulási Tanács elnöknek Dr. Molnár Attilát, Komárom város polgármesterét választotta.

A Társulási Tanács 2020-ban a kötelezően előírt 4 alkalom helyett 1 alkalommal tudott ülést tartani, 7 határozatot hozott. A rendkívüli veszélyhelyzetre való tekintettel a társulási tanács feladat- és hatáskörében eljárva 2 db elnöki határozat meghozatalára került sor, melyre a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezése adott lehetőséget a társulási tanács elnökének. A határozatok meghozatala előtt a társulási tanács elnöke írásban megkérte a tagönkormányzatok véleményét.

A polgármesteri hivatal munkatársai a Társulás működésével kapcsolatosan az alábbi feladatokat látták el:

* a Társulás szerződéseinek, megállapodásainak megkötése, módosítása,
* folyamatos kapcsolattartás a tagönkormányzatok képviselőivel és a szolgáltatókkal,
* a Társulási Tanács üléseinek előkészítése, meghívók, előterjesztések elkészítése, részvétel az üléseken, jegyzőkönyvek elkészítése és a Nemzeti Jogszabálytár elektronikus rendszerén keresztül történő megküldése a Komárom-Esztergom Megyei Kormányhivatal részére, valamint a Társulási Tanács döntéseinek végrehajtása,
* a Társulás bankszámlakivonatainak kezelése, beérkezett számlák kifizetéseinek előkészítése, utalása, könyvelése,
* a Társulás nyertes pályázatának teljes körű ügyintézése, könyvelése, a támogatás elszámolásainak benyújtása,
* pénzügyi beszámolók elkészítése.

A fenti feladatok három szervezeti egység között oszlanak meg a hivatalon belül, ezek az Intézményi és Pályázati Osztály, a Pénzügyi Osztály és a Szervezési Osztály.

## ***Informatikai csoport***

A csoport feladata a hivatal informatikai rendszerének működtetése, karbantartása, fejlesztése, a kollégák munkafolyamatainak segítése, továbbá az önkormányzati intézmények számítástechnikai támogatása. Fontos feladat a hivatal és az intézmények tekintetében is a levelező rendszer működtetése, karbantartása, valamint a város hivatalos honlapja működésének biztosítása, felügyelete.

A hivatal munkájának segítése érdekében 2020. évben az alábbi informatikai eszközbeszerzések történtek:

* 1 db HP 250 G7 laptop
* 3 db TPLINK switch, tartalék hálózati eszközök
* 1 db Brother multifunkciós eszköz

Az alábbi táblázat mutatja a Polgármesteri Hivatal rendelkezésére álló eszközöket és programokat.

|  |  |  |
| --- | --- | --- |
| **Polgármesteri Hivatal infrastruktúrája** | | |
| PC | munkaállomás | 75 |
| Monitor | minden munkaállomásnál | 75 |
|  | tartalék monitorok (LCD) | 8 |
| Laptop | hordozható számítógép | 20 |
|  |  |  |
| Nyomtatók | összesen | 45 |
| Operációs rendszerek | Windows 10 Professional | 85 |
|  |  |  |
|  |  |  |
| Irodai programcsomagok | Microsoft Office 2010 | 5 |
|  | Microsoft Office 365 | 80 |

A 2020. évben kialakult vírus helyzet miatti home office-ban végzendő munkához az informatikus kollégák biztosították a dolgozóknak a távoli, biztonságos hozzáférést a levelezéshez, a hálózati meghajtókhoz, illetve az ASP szakrendszereihez. Ezek a lehetőségek a továbbiakban is a kollégák rendelkezésére állnak. Amely kolléga a saját hivatali asztali számítógépét kívánta home office céljára használni, számára a szükséges beállításokat elvégezték, probléma esetén a helyszíni beüzemelést is segítették.

## ***Iratkezelési csoport***

Az iratkezelési csoportban 2020. évben 2 fő végezte az érkeztetési, iktatási, irattározási és postázási feladatokat, és a lakosságszolgálati ügyintéző segítette a munkájukat. Az Adócsoport és a Közterület-felügyelet ügyiratait maga iktatta.

**2020. évben a Hivatalban 40.027 db főszám és 64.694 db alszám iktatását végezték el, míg 22.325 db ügyiratot irattáraztak, 8570 darab számlát érkeztettek.**

Az ASP iratkezelő szakrendszerben az érkeztetés önálló részfolyamat. A számlák azonosítóval történő ellátása, adatainak nyilvántartásba vétele, csatolmánykénti kezelése szintén az iratkezelő csoport feladata. Az elmúlt évben 552 db számlával több került érkeztetésre, mint az előző évben.

A korábbi évekhez hasonlóan az iratok irattári tervben rögzített őrzési idő leteltével, valamint a selejtezési bizottság javaslata alapján az ügyiratok selejtezését elvégeztük. A 2019. évben felújított külső irattárban 2020-ban is folyamatosan történt a maradandó értéket képviselő iratok átszállítása, ahol azok megfelelően rendszerezésre kerültek.

2020. júliusától a levélküldemények postázásánál áttértünk az elektronikus feladójegyzék használatára. Ezzel egy időben a Hivatalos iratok esetén megszűnt a papíralapú tértivevény használatának lehetősége.

## ***FŐÉPÍTÉSZI CSOPORT***

## ***Személyi feltételek***


A Főépítészi Csoport feladatait 1 fő főépítészi ügyintéző és a főépítészi feladatokat megbízási szerződéssel ellátó önkormányzati főépítész végzi. A csoport legfontosabb feladatai az alábbiak:

1. Településképi bejelentési és véleményezési eljárások lefolytatása;
2. Szakhatósági eljárások lefolytatása; hatósági bizonyítványok kiállítása
3. Településrendezési eszközök megalkotásában és módosításában való részvétel.

## ***Településkép érvényesítési eszközök***

A Településképi rendelet (TKR) szabályozza a településkép érvényesítő eszközök részleteit. Ide tartozik a településképi véleményezési és a településképi bejelentési eljárás, a szakmai konzultáció és a településképi kötelezés. A településképi eljárásokat a polgármester folytatja le, a szakmai konzultáció az önkormányzati főépítész feladata.

A kiadott településképi vélemények és településképi bejelentések számának alakulását a 2013-2020. években mutatják az alábbi ábrák:



A településképi véleményezések számában az előző évekhez képest nem történt változás, a vélemény beszerzése a TKR elfogadását követően is az építési- és fennmaradási engedélyezési eljárás lefolytatása esetén szükséges.

A településképi bejelentések száma az utóbbi években folyamatosan emelkedett. Az eljárás egyre ismertebb a lakosság körében, valamint a hivatal más osztályain párhuzamosan futó eljárások kapcsán a kollégák is felhívják a figyelmet a csoporttal történő egyeztetés szükségességére. A bejelentések többségében homlokzati hőszigetelés és homlokzatszínezés, tetőhéjazat csere, valamint cégtáblák elhelyezésével kapcsolatban érkeznek.

A TKR bevezetett egy új településkép érvényesítő eszközt, a településképi szakmai konzultációt. A szakmai konzultáció a főépítész feladata, mely elsősorban az egyszerű bejelentéssel épülő lakóépületek esetében kötelező. A főépítész 2019. évben 60, míg 2020-ban 43 esetben folytatott le szakmai konzultációt.

A családi lakóépületek egyszerű bejelentési eljárásához kapcsolódóan tervező vagy építtető az egyszerű bejelentést megelőzően már tervek /vázlat- vagy részletesebb tervek/ birtokában a település főépítészével szakmai konzultációt folytat le. A szakmai konzultáció a tervező és az építtető számára különösen hasznos, mivel a konzultáció során főépítész felhívja a figyelmüket a TKR és a HÉSZ elvárásaira, előírásaira. A szakmai konzultációk során legsűrűbben felmerült kérdések az építési hely, telepítés, a homlokzatok kialakítása különös tekintettel a színezésre.

A szakmai konzultációt a tervezők kifejezetten igénylik.

## ***Szakhatósági eljárások***

Egyes eljárásokban (pl. út-, közműépítés, sajátos építmények építése), melyekben a településrendezési tervnek való megfelelőség vizsgálatát kéri az eljáró hatóság, a Jegyző szakhatóságként közreműködik. Az így kiadott szakhatósági állásfoglalások száma az alábbiak szerint alakult 2017. évtől 2020. évig:

|  |  |  |  |
| --- | --- | --- | --- |
| **2017.** | **2018.** | **2019.** | **2020.** |
| 5 db | 33 db | 27 db | 24 db |

A telekalakítási eljárásokban a Jegyző szintén szakhatóságként működik közre. Az ilyen célból kiadott szakhatósági állásfoglalások számának alakulását az alábbi táblázat szemlélteti:

|  |  |  |  |
| --- | --- | --- | --- |
| **2017.** | **2018.** | **2019.** | **2020.** |
| 16 db | 31 db | 49 db | 35 db |

Hatósági bizonyítványok mind jegyzői, mind polgármesteri hatáskörben készülnek. Jegyzői hatáskörben egyrészt rendezési tervnek való megfelelés vizsgálatáról, másrészt az ingatlan-nyilvántartásban történő átvezetés céljából földrészletek rendeltetésének igazolásáról készülnek. A polgármester egyrészt az ingatlan-nyilvántartásban történő átvezetés céljából, rendeltetést is igazoló hatósági bizonyítványt állít ki arról, hogy a nem építési engedélyhez, egyszerű bejelentéshez vagy örökségvédelmi bejelentéshez kötött, 2012. december 31-e után épített épület felépítésre került. Másrészt szintén az ingatlan-nyilvántartásban történő átvezetés céljából hatósági bizonyítványt állít ki az építmény, az építményen belüli rendeltetési egység rendeltetésének és a rendeltetési egységek számának megváltoztatásáról.

## ***Településrendezési eszközök módosítása***

Komárom Város Önkormányzata a településrendezési terv módosítására az alábbi 7 eljárást folytatta le 2020-ban, melyek tervezési munkáit a Völgyzugoly Műhely Kft. végezte:

* **15/B. számú módosítás:**

A módosítás a B+Gy+Zs Ingatlanhasznosító Kft. kérelmét tartalmazta, mely a Komárom 1385/181 hrsz-ú ingatlan területnövekedésének lehetővé tételére irányult. A módosítás egyszerűsített eljárással került lefolytatásra, azonban az eljárás még 2019. évben indult és a módosítás 2020. február 12-én lépett hatályba.

* **17. számú módosítás:**

A 17. számú módosítás 2019. novemberében indult el. A módosítással a helyi építési szabályzat egy bekezdését töröltük, mely korlátozta a rajta lévő épület lebontása után a telkek beépíthetőségét. A módosítás 2020. január 29-én lépett hatályba.

* **18. számú módosítás:**

A Képviselő-testület 2019. novemberében döntött a 18. számú módosítás megindításáról. A módosítás az Újszállási úttól nyugatra lévő területen új iparterület és véderdő övezetek kijelölését célozza. Az eljárás jelenleg is folyamatban van.

* **19. számú módosítás:**

A 19. számú módosítás 2020. áprilisában indult, melynek célja a Hermann O. u. 2131 hrsz. alatti ingatlan teraszbeépítésének lehetővé tétele volt. A módosítás 2020. november 19-én lepett hatályba.

* **20. számú módosítás:**

Az eljárás a Cloud Network Technology Kft. és a Foxconn Europe Kft. együttes kérelme alapján indult 2020. áprilisában. A módosítás célja a Komárom 7110 hrsz-ú ingatlan építési előírásainak megváltoztatása. A tervezési munka során elkészült a kérelemben foglaltak szerinti munkaközi anyag. Időközben felmerült a kérelmezők részéről a telken munkásszálló létesítésének kérdése, azonban ez kérelem formájában nem fogalmazódott meg.

Az ipari parkban munkásszálló létesítésének lehetővé tétele az egész ipari parkot érintő kérdés, melyet a felülvizsgálat keretein belül vizsgáljuk tovább.

A szerződés szerinti tervezés további menete egyeztetés alatt van.

* **21. számú módosítás:**

A Képviselő-testület 2020. júniusában döntött a módosítási eljárás megindításáról, melynek témája a Komárom 2070/2 hrsz. alatti ingatlan beépítésének lehetővé tétele a szabályozási terven jelölt útszabályozás törlésével. A módosítást a felülvizsgálat keretein belül az útszabályozással érintett tulajdonosok kérelmezték elsőként, majd konkrét építési igény miatt a tárgyi telek tulajdonosai, mint költségviselők is kérelmezték. A módosítás elfogadására 2020. év végén sor került, 2021. január 15-én lépett hatályba.

* **22. számú módosítás:**

A Sano-Modern Takarmányozás Kft. és a Solum Zrt. közös kérelme alapján, 2020. szeptemberében indult eljárás témája egy mezőgazdasági mintaüzem létesítése. Ez két helyszínt érint, a módosítás során a nagyherkályi tehenészeti telep bővítése és Bartusekpusztán takarmánykeverő üzem létesítése a cél.

Az előzetes tájékoztatás keretében - 2020. év végén - megkeresett államigazgatási szervek, környezetvédelméért felelős szervek, és egyéb érintettek adatszolgáltatása és nyilatkozata alapján környezeti vizsgálatot és előzetes régészeti dokumentációt kellett készíttetnie a kérelmezőknek. A településtervező elkészítette a munkaközi anyagot, valamint pontosításra került a tervezett beruházás mértéke is. 2021-ben ezeknek a dokumentációknak az összefoglalásával folytatódik a tervezési munka, melynek eredménye a véleményezési anyag lesz. Ezután a módosítás a teljes eljárás szabályai szerint folytatódik.

* **Településrendezési eszközök átfogó felülvizsgálata:**

Komárom Város Önkormányzat Képviselő-testülete a 40/2019. (II.27.) határozatával döntött Komárom Város Településrendezési eszközei átfogó felülvizsgálatának megindításáról.

A felülvizsgálat első lépéseként a településfejlesztési koncepció, valamint az integrált településfejlesztési stratégia készítése zajlik, melynek tervezési munkáit szintén a Völgyzugoly Műhely Kft. végzi.

## ***Az önkormányzati főépítész tevékenységei***

Az önkormányzati főépítész további tevékenységei az alábbiak voltak a 2020. évben:

* Megnyert városi beruházási pályázatok előkészítésében, létrehozásában, lebonyolításában való közreműködés,
* Városi egyéb beruházási programokban való részvétel,
* Komáromi vállalkozók fejlesztéseivel, pályázataival kapcsolatos konzultációk,
* Komárom Város építészeti képviselete az Állami Főépítésznél, Építészeti Államtitkárságon, konferenciákon,
* Kapcsolattartás Észak-Komárom Város Építészeti Hivatalával,
* Állami beruházásoknál (pl. Csillag erőd felújítása, új Duna-híd építése) Komárom Város képviselete, egyeztetéseken való részvétel.

## ***Szőnyi Kirendeltség működtetése***

A szőnyi kirendeltség feladatellátása során továbbra is nagy igény van a városrész lakóinak mindennapos problémáik, hivatali és egyéb ügyeik intézésére. A kirendeltségi feladatokat 1 fő látja el.

A kirendeltségen dolgozó kolléga a körzet alpolgármesterével és képviselőivel együttműködve látja el a városrésszel összefüggő feladatokat, melyek a következők:

* közvilágítással kapcsolatos bejelentések továbbítása;
* utak, járdák, csatornafedelek/egyéb műszaki problémák továbbítása;
* zöldhulladék elszállításával kapcsolatos tájékoztatás;
* rovar- és rágcsálóirtással kapcsolatos információk;
* veszélyes fák kivágásával kapcsolatos tájékoztatás;
* közterülettel kapcsolatos problémák továbbítása;
* tájékoztatás a Járási Hivatal hatáskörébe tartozó ügyek intézési lehetőségéről.

Folyamatos a kapcsolattartás a városrész körzeti megbízottjával, az intézmények vezetőivel, és a járványra való tekintettel az épületben működő egészségügyi alapellátás dolgozóival.

A Szőnyi Kirendeltségen 2020-ban átvett települési támogatás iránti kérelmek száma 50 db, míg a Komáromi Járási Hivatal hatáskörébe tartozó átvett és továbbított ügyek száma 15 db volt.

## ***Belső kontroll rendszer működtetése***

A Szervezési Osztály közreműködik a Polgármesteri Hivatal belső kontroll rendszerének működtetésében is, melyet a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet szabályoz. A belső kontroll a szervezet minden szintjén érvényesül és a szervezet minden tevékenységére kiterjed, legfontosabb elemei az ellenőrzési nyomvonalak és az integrált kockázatkezelési rendszer.

A korábbi években elkészített ellenőrzési nyomvonalakat 59 főfolyamatra vonatkozóan átfogóan felülvizsgáltuk, ennek során átvezettük a jogszabályi változások következtében szükséges módosításokat, és a korábbi évekhez képest az Építéshatósági feladatok megszűnésével a főfolyamatok számát is csökkentettük, 2018-ban 73 főfolyamattal, 2019-ben 64, míg 2020-ban 59 főfolyamattal dolgoztunk.

Az integrált kockázat kezelési rendszer részeként mind az 59 fő folyamatra vonatkozóan elkészítettük az kockázatok felmérését és értékelését. A tűréshatár feletti kockázatokra intézkedési tervet készítettünk, és azok végrehajtását folyamatosan nyomon követtük.

# AZ INTÉZMÉNYI ÉS PÁLYÁZATI OSZTÁLY

Az osztályon jelenleg 7 fő dolgozik, valamint ehhez az osztályhoz tartozik a projektiroda 7 munkatársa is.

Az osztály látja el a 13 önkormányzati intézménnyel kapcsolatos feladatokat és az önkormányzat által benyújtott pályázatok koordinálását.

Az osztály részére a 2020. évben iktatott ügyiratok száma: 380 db. A képviselő-testületi ülésekre, illetve polgármesteri döntésre 28 előterjesztést készítettek az osztály munkatársai.

## ***Intézményekkel kapcsolatos feladatok***

Az intézményekkel foglalkozó munkatársak feladata az intézményekkel való folyamatos kapcsolattartás, az intézmények munkájának irányítása, ügyeiknek intézése, tájékoztatás az aktuális jogszabályi változásokról, segítségnyújtás az önkormányzattal való együttműködésben, ügyintézésben.

Komárom Város Önkormányzata fenntartásában 2020-ban is 7 **óvoda** működött. Az osztály koordinálta az intézmények működését, folyamatosan ellenőrizte, hogy az óvodák a nevelési programjukban és éves munkatervükben megfogalmazottak szerint végezték-e tevékenységüket. Vizsgáltuk, hogy egyezőség mutatkozott-e az intézmények munkaterve és költségvetése között. Nyilvántartottuk a sajátos nevelési igényű, óvodás korú gyermekeket és megszerveztük számukra a szakértői bizottsági vélemény által meghatározott fejlesztést. Beosztottuk az utazó gyógypedagógusok órarendjét. Adatszolgáltatást nyújtottunk az Oktatási Hivatal felé és a Járási Hivatal részére.

Az **iskolák** működtetését már nem az önkormányzat, hanem a Tatabányai Tankerületi Központ és a Tatabányai Szakképzési Centrum látja el. De továbbra is szoros kapcsolatot ápoltunk az intézményekkel, a tavalyi évben elsősorban a veszélyhelyzet és a gyermekétkeztetés kapcsán folytattunk egyeztetéseket.

Városunk önkormányzata fenntartásában egy egészségügyi intézmény, a Komárom Város **Egészségügyi Alapellátási Szolgálata** működik. Az osztály feladata volt, hogy kapcsolatot tartson a háziorvosokkal, házi gyermekorvosokkal, fogorvosokkal, a Selye János Kórházzal és a Mentőszolgálattal. Koordináltuk a „Kincset ér” egészségügyi prevenciós programot, elláttuk a Rotavírus elleni védőoltási kampány megszervezésével kapcsolatos feladatokat.

2020-ban kiemelt feladatként szerepelt *az egészségügyi szolgálati jogviszonyról* szóló 2020. évi C. törvény elfogadását követően az addigi közalkalmazotti jogviszonyok átalakítása, az átalakulás lebonyolítása. Ezzel kapcsolatban a tavalyi évben előkészítő feladatink voltak, tekintettel arra, hogy az eredeti hatályba lépést (2021. január 1.) 2021. március 1. napjára módosították.

Az önkormányzat három **szociális,** illetve **gyermekvédelmi intézményt** tart fenn (Komáromi Aprótalpak Bölcsőde, Komáromi Tám-Pont Család- és Gyermekjóléti Intézmény, Komárom Város Egyesített Szociális Intézménye). Adatszolgáltatást végeztünk a Komárom-Esztergom Megyei Kormányhivatal, az Nemzeti Egészségbiztosítási Alap Kezelő, a KSH valamint a Szociális és Gyermekvédelmi Főigazgatóság felé, jelentéseket küldtünk a jelzőrendszeres házi segítségnyújtásról.

Városunk önkormányzata fenntartásában két **közgyűjteményi intézmény** működik (Jókai Mór Városi Könyvtár, Komáromi Klapka György Múzeum).

Ezen intézmények tekintetében is kiemelt feladatunk volt a 2020. július 1. napjával hatályba lépő, *a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról* szóló 2020. évi XXXII. törvény (továbbiakban: törvény) előírásai szerinti jogviszony átalakulás lebonyolítása.

A törvény 1.§ (2) bekezdése szerint a hatálya alá tartozó költségvetési szervként működő kulturális intézményekben foglalkoztatottak közalkalmazotti jogviszonya 2020. november 1. napján *a munka törvénykönyvéről* szóló 2012. évi I. törvény (továbbiakban: Mt.) szerinti munkaviszonnyá alakult át. A törvényben meghatározott határidőknek megfelelően elkészítettük a szükséges dokumentumokat.

A fentiekkel kapcsolatos további feladatunk volt, hogy az intézmények alapító okirataiban a törvény alapján bekövetkezett változásokat a törzskönyvi nyilvántartásba átvezettessük.

## ***Pályázatokkal kapcsolatos feladatok***

A pályázatokkal foglalkozó munkatársak feladata a pályázatok figyelése, benyújtása, koordinálása, lebonyolítása. A támogatási döntések után közreműködtünk a támogatási szerződések megkötésében. Elkészítettük a költségvetéseket, a szakmai beszámolókat, a kifizetési kérelmeket, részt vettünk a helyszíni ellenőrzéseken. Nyilvántartottuk és kezeltük a beérkező számlákat, szerződéseket, teljesítés igazolásokat. Elkészítettük a városi költségvetéshez szükséges kimutatásokat, táblázatokat. Lebonyolítjuk a pályázatokkal kapcsolatos beszerzéseket, megszervezzük a pályázatokhoz kötődő rendezvényeket. Részt veszünk a műszaki és közbeszerzéssel kapcsolatos üléseken, megbeszéléseken. Kapcsolatot tartunk – többek között - a minisztériumokkal, a Magyar Államkincstárral, a Széchenyi Programirodával, a Komárom-Esztergom Megyei Területfejlesztési Kft-vel, a Komárom-Esztergom Megyei Önkormányzattal, a megyei paktummal, a Pons Danubii EGTC-vel, a Duna –Rába -Vág Európai Területi Társulással.

A tavalyi évben az alábbi feladatokat hajtottuk végre:

* 32 db projekt megvalósítása,
* a 13 db megvalósított projekt lezárása, illetve a fenntartással kapcsolatos teendők ellátása,
* új pályázati projektek előkészítése/benyújtása,
* részvétel a 2021-2027-es programozási időszak előkészítésében (a megyei területfejlesztési koncepció helyzetelemzésének véleményezése, a területfejlesztési koncepció felülvizsgálatával összefüggő társadalmasításban való részvétel, a Belügyminisztérium által koordinált, a helyi gazdaságfejlesztéssel összefüggő felmérésben való részvétel, a Pons Danubii EGTC fejlesztési tervéhez szükséges kérdőív kitöltése stb.),
* többlettámogatási kérelmek előkészítése,
* irányító hatóság vagy közreműködő szervezet, valamint a belső ellenőr által lebonyolított helyszíni ellenőrzéseken való részvétel,
* két projekt Áfa visszaigénylésével kapcsolatos megbeszélések lebonyolítása, koordinálása,
* pályázatokban szereplő egyszerű beszerzések lebonyolítása.

## ***Egyéb feladatok***

* Járványhelyzet okozta veszélyhelyzettel összefüggő feladatok:

A kialakult járványhelyzet markánsan érintette az intézményeinket is. 2020. március 11. napjától napi szinten egyeztettünk, segítettünk az intézményeknek az eljárásrendek kidolgozásában/módosításában, a megjelenő jogszabályok, utasítások végrehajtásában, ügyeletek megszervezésében. Részt vettünk a dolgozók tesztelésének szervezésében, rendkívüli szünet elrendelése esetén szerveztük a gyermekétkeztetést. A változások kapcsán – a szokásos mennyiséghez képest – 452 db átsorolással többet készítettünk.

A járványhelyzet hatással volt projektjeinkre is. Azért, hogy a pályázatokban vállalt indikátorok és szakmai-műszaki tartalmak ne sérüljenek és ne kerüljön sor támogatás visszafizetésre, folyamatosan alkalmazkodtunk a kialakult helyzethez. Így - ahol módunkban állt – pl. hosszabbítottunk a projektidőszakon, online formában tartottuk meg a rendezvényeket vagy elhagytunk olyan elemeket, melyek hiánya nem csorbítja a projekt egészét. Annak érdekében, hogy minden változtatás az előírásoknak megfeleljen, a folyamat során szorosan együttműködtünk az Irányító Hatóságokkal és a Közreműködő Szervezetekkel, valamint a Komárom-Esztergom Megyei Területfejlesztési Kft-vel. Emellett még szorosabbá vált az együttműködés a hivatal osztályai között. Úgy látjuk, hogy ez az együttműködés meghozta az eredményét, hiszen - a nehézségek ellenére is – a projektek végrehajtása nem állt meg.

* A nyári napközi mellett megszerveztük a rendszeres gyermekvédelmi kedvezményben részesülő gyermekek ingyenes szünidei étkeztetését.
* Közreműködtünk a Nemzetközi Alkotótábor megszervezésében.
* Előkészíttük és felkészültünk a normatíva igénylés/elszámolás feladat átvételére, melyre 2021. január 1. napján került sor.
* Az év során elkészítettünk 38 db kinevezést, 21 db jogviszony megszüntetést, 816 db átsorolást, 18 db személyi adatokban történt változás miatti módosítást a KIRA rendszerben.
* Koordináltuk az EFOP-1.5.2 projekten belül a 9 konzorciumi tagot.
* Közreműködtünk a Roma Nemzetiségi Önkormányzat Képviselő-testülete 3 ülésének és a Komárom és Környéke Önkormányzati Társulás tanácsa 1 ülésének megszervezésében.
* Bonyolítjuk, koordináljuk a társulás “Három generációval az egészségért” projektjét.
* Vezettük a törzskönyvi nyilvántartást, kezeljük az intézmények alapító okiratait.
* Koordináljuk a BURSA Hungarica Ösztöndíjrendszer működtetését.
* Közreműködünk a Komáromi Szociális Közalapítvány, a Komáromi Közgyűjteményi Közalapítvány, a Tűzvédelemért Közalapítvány Komárom és az Egészségügyi Gép-Műszer Alapítvány ügyeinek intézésében.

# HATÓSÁGI OSZTÁLY

A Hatósági Osztály három csoportból az Anyakönyvi Hivatalból, az Igazgatási Csoportból és az Adócsoportból áll.

A Hatósági Osztály 17 munkatársa látta el az anyakönyvi igazgatással, az adóhatósági feladatokkal, a szociális igazgatással, a hatósági feladatokkal, a szociális bérlakásokkal, a telephely engedélyezéssel kapcsolatos feladatokat, közreműködött a közfoglalkoztatás szervezésében és munkaügyi feladataiban, ügyfélszolgálatot működtetett.

## ***Anyakönyvi Hivatal***

Az anyakönyvi igazgatási feladatokat az előző évhez képest változatlanul 2 fő látta el, ebből egy fő osztott munkakörben.

Az anyakönyvvezetők anyakönyvi igazgatás mellett a lakcímnyilvántartással kapcsolatos jegyzői feladatokat (hivatalon belüli adatszolgáltatás) és a helyi választási iroda tagjaként választási feladatokat látnak el. Az osztott munkakörben dolgozó anyakönyvvezető e mellett a központi címnyilvántartást vezeti.

**2020. évben az elektronikus anyakönyvben 2037** anyakönyvi esemény került rögzítésére.

2019. évben 2165, míg 2018. évben 2255 volt a rögzítések száma.

***Haláleset:***

Halotti anyakönyvi bejegyzések száma 2020. évben 231, ebből a komáromi lakosok száma: 134 fő. 2 fő nem magyar állampolgár halálesetének anyakönyvezésére került sor Komáromban.

2019. évben 234, 2018. évben 231 volt a halotti anyakönyvi bejegyzések száma.

***Házasságkötés, bejegyzett élettársi viszony létesítése****:*

2020. évben **172** alkalommal kötöttek házasságot, ebből 40 esetben egyik fél sem komáromi lakos, 50 esetben pedig csak az egyik fél rendelkezik komáromi lakóhellyel.

Bejegyzett élettársi viszony létesítésére **1** alkalommal került sor.

2019. évben **166** alkalommal kötöttek házasságot, ebből 53 esetben egyik fél sem komáromi lakos, 44 esetben pedig csak az egyik fél rendelkezik komáromi lakóhellyel.

2018. évben **127** alkalommal kötöttek házasságot, ebből 36 esetben egyik fél sem komáromi lakos, 35 esetben pedig csak az egyik fél rendelkezik komáromi lakóhellyel.

2017. évben **117** házasságkötés volt**,** ebből 33 esetben egyik fél sem komáromi lakos, 33 esetben csak az egyik fél rendelkezik komáromi lakóhellyel.

2020. évben 15 fő külföldi állampolgár kötött házasságot városunkban a KEM Kormányhivatal engedélyével, ebből 14 fő szlovák állampolgár volt.

A **hivatali helyiségen kívüli** házasságkötési szertartásra 5 esetben került sor.

*A fenti ábra alapján megállapítható, hogy Komáromban az állampolgársági esküt tevők száma 2020-ban csökkent az előző évekhez képest, ami nagyrészt a koronavírus miatt kialakult óvintézkedéseknek tudható be. A házasságkötések száma egyértelmű emelkedés mutat évről évre. A halálesetek száma közel megegyezik a 2019. és a 2018. év adataival.*

2020. évben 5 alkalommal tartottunk **állampolgársági esküt,** melyen **29** személy szerzett magyar állampolgárságot.

2019. évben **78** fő, 2018. évben **64 fő**, míg 2017. évben **59 fő** új magyar állampolgárt köszönthettünk

2020. évben **53** alkalommal került sor **teljes hatályú apai elismerő nyilatkozat** felvételére.

Erre 209. évben **65**, 2018. évben **78**, 2017. évben pedig **95** alkalommal került sor.

Az apai elismerő nyilatkozatok számának csökkenése egyértelműen a házasságkötések növekedésének a hatása, hiszen a házasságban született gyermekeknél nincsen szükség a családi jogállás rendezésére.

A **külföldi anyakönyvi eseményeknek** (születés, házasságkötés, haláleset, válás) **magyarországi anyakönyvezésével kapcsolatos kérelmek** alakulása:

2020. évben **42** esetben kezdeményeztek hivatalunknál hazai anyakönyvezési eljárást.

2019. évben **46**, 2018. évben **45,** 2017 évben **35** esetben nyújtottak be hivatalunknál hazai anyakönyvezésre kérelmet.

## ***Az önkormányzati tulajdonú bérlakásokkal kapcsolatos ügyintézés***

Komárom Város Önkormányzatának tulajdonában lévő bérlakások száma 183 db, melyből 22 db lakás az Esély-otthon pályázat keretében került felújításra és bérbeadásra. Jelenleg 36 db felújításra szoruló üres bérlakás van. 12 db közérdekű céllal került bérbeadásra, melyekben bérlőkijelölési joggal a KEM Rendőr-főkapitányság és a KEM Katasztrófavédelmi Igazgatóság Komáromi Hivatásos Tűzoltó-Parancsnoksága rendelkezik.

2017. évben 7 lakás került meghirdetésre szociális alapon. 2018. és 2019. évben szociális alapon történő bérbeadásra meghirdetés nem történt, míg 2020. évben 2 lakás került meghirdetésre.

A lakásbérleti szerződéseket folyamatosan felülvizsgáljuk. 2017-ben 27-re, 2018-ban 19-re, 2019-ben 10-re 2020-ban 6-ra csökkent azon lakások száma, ahol azok a jogcím nélkül lakáshasználók laknak, akik a bérleti jogviszony felmondása, illetve meg nem hosszabbítása után a lakásból nem költöztek ki. 2020-ban nem történt lakáscsere.

Komárom Város Önkormányzat Képviselő-testületének az Önkormányzat tulajdonában álló lakások és helyiségek bérletéről és elidegenítéséről szóló 15/2013. (X.30.) önkormányzati rendelete 23. § (5) bekezdése alapján*: “Az a jogcím nélküli lakáshasználó, akinek bérleti jogviszonya kizárólag díjhátralék miatt került megszüntetésre, és a felmondásra okot adó tartozást valamint az érvényes jogviszony esetében fizetendő lakbért megfizeti, kérelmezheti a lakáshasználati díjból az érvényes jogviszonyra irányadó lakbér összegét meghaladó hátralék törlését és a bérleti szerződés újbóli megkötését.”*

A fentiek alapján 2018. évben 10 lakás esetén kapta vissza a lakásban lakó jogcím nélküli lakáshasználó a bérleti jogát. 2019-ben bérleti jogviszony visszaállítás nem történt. 2020-ban 1 lakás esetén történt bérleti jogviszony visszaállítás.

**A lakbérhátralék a 2016. évi 60.846 E forintról 2017. évben 60.527 E forintra, 2018-ban 55.726 E forintra, 2019-ben 55.202 E forintra, 2020-ban 53.698 E forintra csökkent. A csökkenés annak köszönhető, hogy a végrehajtás hatására egyre többen egyenlítik ki a tartozásukat, illetve az alaplakbér megfizetése után kérik a lakáshasználati díj törlését és a bérleti jogviszony újbóli megállapítását.**

## **Szociális igazgatás**

**Szociális igazgatási feladatok** körébe a szociális ellátórendszer működtetésén belül az arra jogosult személyek ellátásáról való gondoskodás, valamint közfoglalkoztatással kapcsolatos feladatok elvégzése tartozik.

A szociális ügyekkel kapcsolatos feladatokat 2020. évben 3 ügyintéző látta el.

2020-ban 1405 főszám, 3889 alszám került iktatásra. Az iktatott ügyiratok főszáma 2017-ben 1340 db volt, míg 2018-ban 1441 db főszám, 3355 db alszám, 2019-ben 1537 db főszám, 4000 db alszám került iktatásra. A lakhatáshoz kapcsolódó rendszeres kiadások viseléséhez, valamint a gyógyszerkiadások viseléséhez nyújtott települési támogatás 6 hónapra állapítható meg. Mindkét támogatás esetében elmondhatjuk, hogy a kérelmezők nagy százaléka – a 6 hónapra történő megállapítás miatt - egy évben kétszer igényli a támogatást, de a rendszerünkben csak egy emberként szerepel. A rendszeres gyermekvédelmi kedvezményt igénylők létszámának csökkenése a bölcsődei, óvodai ellátást igénybe vevők körében az ingyenes étkezés, valamint az 1–9. évfolyamban tanulók részére biztosított ingyenes tankönyv lehetőségével magyarázható.

**Jogorvoslatok**

2020. évben a határozatok ellen nem nyújtottak be fellebbezést.

**Szociális ellátások:**

Az alábbi táblázat szemlélteti az egyes ellátásokra fordított kiadások mértékét és az ellátásban részesülők számát:

|  |  |  |  |  |  |  |
| --- | --- | --- | --- | --- | --- | --- |
| **Szociális ellátások Komáromban 2018. – 2020. évekre**  **Az egyes ellátásokra fordított kiadások (millió Ft) - Ellátásban részesülők száma (fő)** | | | | | | |
| **Ellátás** | **Év** | | | | | |
| **2018** | | **2019** | | **2020** | |
| **millió Ft** | **Fő** | **millió Ft** | **Fő** | **millió Ft** | **Fő** |
| **Rendkívüli települési támogatás** | 9,471 | 755 | 6,481 | 617 | 6,718 | 587 |
| **Újszülött gyermekek támogatása** | 13,8 | 138 | 13,000 | 130 | 14,300 | 143 |
| **Gyógyszertámogatás** | 2,757 | 71 | 2,553 | 46 | 1,875 | 39 |
| **Házasulók támogatása** | 7,000 | 70 | 9,900 | 99 | 11,800 | 118 |
| **Lakhatáshoz kapcsolódó rendszeres kiadások viseléséhez nyújtott települési támogatás** | 0,51 | 49 | 0,44 | 28 | 258 | 20 |
| **Köztemetés** | 0,42 | 7 | 1,603 | 12 | 771 | 12 |
| **Gyermekétkezési támogatás (bölcsőde, óvoda, iskola)** | 0,602 | 31 | 16,583 | 222 | 13,764 | 331 |
| **Rendszeres gyermekvédelmi kedvezmény** | - | 94 | - | 81 | - | 60 |

A nyári diákmunkában részt vevők száma évek óta átlagosan 60 fő, 2020-ban azonban 26 főre csökkent, valószínűsíthető a COVID 19 vírus megjelenése miatt. A közfoglalkoztatottak száma 20 főről 4 főre csökkent, köszönhetően az évről évre növekvő munkalehetőségeknek.

## ***Ipari, belkereskedelmi igazgatási feladatok, birtokvédelem***

Az ipari, belkereskedelmi igazgatási, a birtokvédelmi feladatokat, a társasházak törvényességi felügyeletének ellátását, valamint a panaszügyeket 2 fő látta el.

A fenti cím alatti tevékenységek az alábbi feladatokat foglalják magukba:


1. **Kereskedelmi** tevékenységgel összefüggő bejelentési-, működési engedélyezési eljárások lefolytatása, módosítások, megszüntetések kezelése, Vásárlók Könyvének hitelesítése, nyilvántartás vezetése, adatszolgáltatás, statisztika, jelentések készítése, helyszíni ellenőrzések végzése.
2. A **szálláshely-szolgáltatási** tevékenység bejelentésének kezelése, üzemeltetési engedélyek kiadása, módosítások, megszüntetések kezelése, Vendégkönyv hitelesítése és záradékolása, nyilvántartás vezetése, adatszolgáltatás, statisztika, jelentések készítése, helyszíni ellenőrzések végzése.
3. **Vásár, piac** üzemeltetési engedélyének kiadása, módosítások, megszüntetések kezelése, nyilvántartás vezetése, adatszolgáltatás, helyszíni ellenőrzések végzése.

1. A **telepen végzendő gazdasági** (termelő vagy szolgáltató) **ipari tevékenységek** bejelentésének kezelése, telepengedélyek kiadása, módosítások, megszüntetések kezelése, nyilvántartás vezetése, helyszíni ellenőrzések végzése.
2. **Birtokvédelmi ügyek intézése**
3. **A zenés, táncos rendezvények** **engedélyének** kiadása, nyilvántartás vezetése ellenőrzés.
4. A **3,5 tonnánál nagyobb össztömegű tehergépkocsik tárolási helyével** kapcsolatos hatósági bizonyítvány kiadása.
5. A **társasházak** működésének, a társasház szerveinek és e szervek működése **törvényességi** **felügyeletének** ellátása.
6. **Panaszügyek** intézése, amely jellemzően a legkülönfélébb területeken (pl. szomszédviták) jelentkező panaszokra a jogszabályi megoldási lehetőségekre adott tájékoztató levél feleknek történő eljuttatását jelenti, amelyet szükség esetén helyszíni szemle egészít ki. Ide tartoznak a személyesen bejelentett panaszok is, melyek sok esetben szóbeli tájékoztatással zárulnak és nem jelennek meg iktatott ügyiratként.

A **fogyasztóvédelmi** feladatok jellemzően a megyei fogyasztóvédelmi hatósághoz irányításban, illetve a járási élelmiszer-biztonsági hatósággal történt egyeztetés alapján adott tájékoztatásban merülnek ki.

A következő ábra a fenti ügytípusokba tartozó ügyek számát szemlélteti 2018-2020. években.

**Ipari, kereskedelmi, birtokvédelmi ügyek számának alakulása 2018-2020. években**



Megfigyelhető - a panaszügyek kivételével - az ügyszám csökkenése, amely a világjárvány miatti korlátozásokkal függ össze. A panaszügyek számának emelkedése az emberek közötti kommunikáció, illetve a kölcsönös szempontok figyelembevételének hiányára és jelenlegi helyzetre is visszavezethető.

Fentieken túlmenően természetesen **valamennyi ügytípusban** jellemző az **előzetes, szóbeli érdeklődésre adott ügyféltájékoztatás.**

## ***Hagyatéki* *eljárással kapcsolatos feladatok***

**Hagyatéki eljárással kapcsolatos feladatok ellátását** - ezen belül a hagyatéki leltár készítése, szükség esetén a hagyatéki leltárhoz tartozó vagyontárgyak biztosításával kapcsolatos intézkedések megtétele, a hagyatéki eljárás befejezésekor az érték és vagyontárgyak átadása az örökösnek és együttműködés a közjegyzővel – 2020. évben 2 fő végezte.

A 2020-as év elején történt törvényváltozások következtében a hagyatéki eljárással kapcsolatos feladatok komplexebbé váltak:

* 2020. február 1-jétől megnyílt a fellebbezés lehetősége a hagyatéki eljáráshoz kiállított adó- és értékbizonyítvánnyal szemben,
* valamint a módosítás egy komplex tájékoztatási kötelezettséget ír elő, melynek keretében tájékoztatni kell a feleket a hatóság által beszerzett adatokról, irat betekintési lehetőségükről, illetve további jogaikról és kötelezettségeikről, az eljárás menetéről, az eljárás várható költségeiről, illetve fel kell hívni a feleket a megegyezés lehetőségére.

Ennek következtében a 2020-ban a hagyatéki eljáráshoz kapcsolódó adminisztrációs munka az előző évekhez képest jelentősen megnőtt, ezt igazolja, hogy a 2019-es évben rögzített főszámokhoz 1449 db alszám került rögzítésre, míg 2020-ban ez az adat 2412-re emelkedett.

A hagyatéki ügyek száma évek óta hasonló tendenciát mutat - 2018. évben 438 db, 2019. évben 485 db és a 2020-as évben pedig 432 db hagyatéki ügy volt.

A hagyatéki eljárásról szóló törvény 2020. július 1-jén hatályba lépett módosításával a hagyatéki eljárás lefolytatását kérheti az ingatlanügyi hatóság is, ha észleli, hogy valamely ingatlan tekintetében feltüntetett jogosult elhunyt. Emiatt a póthagyatéki eljárások számának növekedése várható.

Az ingó leltározások száma, 2018-ban 4 db, 2019-ben 5 db volt, míg 2020-ban 1 db (széfleltár) volt. Ez csökkenő tendencia valószínűleg a pandémia következménye.

A Komárom-Esztergom Megyei Kormányhivatal Komáromi Járási Hivatal Hatósági és Gyámügyi Osztálya megkeresésére 2019-ben 7 db, a 2020-as évben 4 db vagyonleltár készült.

Az alábbi ábra szemlélteti a hagyatéki ügyek alakulását az elmúlt években:

**Hagyatéki eljárások:**

## ***Lakossági ügyfélszolgálat működtetése***

A lakossági ügyfélszolgálaton a hivatalba érkező ügyfelek tájékoztatása, formanyomtatványok kitöltése, ügyintézőhöz irányítása, ügyintézésének segítése történik. Valamint a telefonközpont kezelése. Emellett az ügyintéző átveszi a talált tárgyakat és erről jegyzőkönyvet vesz fel, elvégzi a hirdetmények kifüggesztésével, visszaküldésével, valamint a méhészekkel és az ebek nyilvántartásával kapcsolatos feladatokat is.

2013-tól 1 fő gondoskodik a lakosságszolgálat feladatainak ellátásáról.

A szociális ellátórendszer működtetésén belül itt történik a 70. életévüket betöltött személyek szemétszállítási díj kedvezményének érvényesítéséről való gondoskodás is. Az új jogosultak száma 2014-ben 197 fő, 2015-ben 168 fő, 2016-ban 177 fő, 2017-ben 215 fő, 2018-ban 163 fő, 2019-ben 270 fő volt, míg 2020-ban 242 főre csökkent. Komárom Város Önkormányzat Képviselő testületének a helyi hulladékkezelési közszolgáltatásról szóló 20/2013. (XII. 18.) önkormányzati rendelete 2016. február 1-étől lehetőséget ad a lakóingatlant életvitelszerűen egyedül használó természetes személynek, hogy 60 literes hulladékgyűjtő edény használatát kérelmezze. 2020-ban 3 személy nyújtotta be a kérelmét, továbbá két személynek biztosít az önkormányzat szemeteszsákot, akik betöltötték 70. életévüket és külterületen élnek életvitelszerűen.

**A Lakosságszolgálaton intézett, iktatott főszámok: 587 míg az alszámok: 1393 az elintézet ügyek számát mutatja, melyben az egyedi szóbeli tájékoztatások nem jelennek meg.**

A hirdetmények száma 2019. évhez képest 2020. évben nőtt, postai küldemények mellett egyre több érkezik elektronikus úton.

A talált tárgyak száma növekedést mutat az előző évhez képest.

2020. évben a méhcsaládok tartásával kapcsolatos ügyintézések száma egy bejelentéssel csökkent.

A belterületi növényvédelem/ szúnyoggyérítési ügyek száma 32-ről 26-ra csökkent a 2020-as évben.

Az állattartók és állatállomány nyilvántartásában 2014-ben történt eb összeírás. 2020-as évben 10 bejelentés érkezett a változásokról.

A lakosságszolgálati ügyintéző 2017-től iktatással is foglalkozik. Az iratok iratárazásával, valamint számlák érkeztetésével is.

## ***Címnyilvántartási feladatok ellátása***

A Központi Címregiszterrel (továbbiakban: KCR) kapcsolatos feladatokat 2020-ban 3 fő látta el osztott munkakörben. Az igazgatási ügyintézők közül a központi címnyilvántartási feladatok mellett 1 fő anyakönyvi igazgatási, valamint lakcímnyilvántartással kapcsolatos jegyzői feladatokat (hivatalon belüli adatszolgáltatás), 2 fő pedig hagyatéki igazgatási feladatokat látott el.

A címek folyamatos felülvizsgálata az ingatlan tulajdonosok és az ott lakók érdeke is, hiszen a téves, logikátlan, párhuzamos, vagy hiányzó házszámok megnehezítik az ingatlanjukkal kapcsolatos jogok gyakorlását, valamint az ott élők elérését.

**2020. évben összesen 562** **címkezelési eljárással összefüggő eljárást folytattunk le.**

2019. évben 636, míg 2018. évben 1070 eljárásra került sor.

Az eljárások ügytípusonkénti megosztását a fenti diagram szemlélteti. Látható, hogy bár 2019-ben az összes ügyiratszám csökkent a megelőző évhez képest, azonban duplájára emelkedett a kérelemre indult eljárások száma.

2020-ban is tovább csökkent a címkezelési eljárással összefüggő ügyiratok száma, azonban a **Komáromban épülő új ingatlanok hatására, a földhivatali határozatra indult címképzési eljárások számának hirtelen ugrása figyelhető meg.**

2019-ben 20, míg 2020-ban 5 esetben indítottunk az egész utcára kiterjedően házszámozást érintő felülvizsgálatot. Ezekben az eljárásokban a KCR rendszerben nem szereplő ingatlanok esetében hivatalból sor került az ingatlanok címének megállapítására, a felülvizsgálat alatt álló címelemek pedig jóváhagyásra kerültek. Amennyiben a földhivatali térképmásolaton az utca megnevezésében eltérést tapasztaltunk, vagy a megnevezés nem szerepelt a térképmásolaton vagy a tulajdoni lapon, értesítettük erről a komáromi Földhivatalt és kértük ezek feltüntetését vagy módosítását.

Amennyiben az eljárás lefolytatása során kiderült, hogy az adott utca házszámozása a valóságnak nem felelt meg, hivatalból vizsgáltuk felül, és amennyiben szükséges volt - részben vagy teljes egészében – újra számoztuk az érintett ingatlanokat. **2020-ban 1 utca esetében került sor újra számozásra.**

**Az eljárások lefolytatásakor közterületnév hiánya esetén** közterület elnevezésre vagy közterületnév módosítást tartalmazó önkormányzati testületi döntés előkészítésére és meghozatalára került sor. **2020-ban 9 esetben folytattunk le utca elnevezésének vagy az elnevezés felülvizsgálatának ügyében eljárást.**

**Társasházak esetében** a lakások helyes címének megállapítása érdekében szükséges a társasházi alapító okirat vizsgálata, valamint az épület alaprajzának ügyirathoz csatolása is. Ezekben az ügyekben minden esetben megkérjünk a Komárom-Esztergom Megyei Kormányhivatal, Földhivatali Főosztályának, Földhivatali Osztály 2.-től a szükséges iratokat, és csak ezt követően állapítjuk meg a helyes címadatokat. **2020. évben 18 társasház címének felülvizsgálata vált szükségessé.**

A felsorolt eljárásokban az elsőfokú határozat ellen 2018-ban 13, 2019-ben pedig 1 esetben nyújtottak be fellebbezést. Ezekből 2018-ban 13, 2019-ben 1 másodfokú döntés született, melyek minden esetben az elsőfokú határozatot hagyták helyben. **2020-ban nem történt fellebbezés az elsőfokú határozatokkal szemben.**

# ADÓCSOPORT

## ***Az adóhatósági feladatok ellátása***

Az **Adócsoport** **feladatai** az alábbiak:

1. az Önkormányzat által bevezetett és a központi költségvetésből átadott adók nyilvántartása, előírása, beszedése és a változások nyomon követése,
2. az adók módjára behajtandó köztartozások körébe utalt és az önkormányzati adóhatóság hatáskörébe tartozó behajtási cselekmények lefolytatása, az adófizetési kötelezettségüknek eleget nem tevő adózók tartozásainak behajtása,
3. együttműködés, kapcsolattartás, tájékoztatás könyvelő irodákkal, vállalkozásokkal, adatszolgáltatás más hatóságoknak,
4. udvarias, jogszabályoknak megfelelő ügyintézés és ügyfélfogadás mind a magánszemélyek, mind egyéni vállalkozók és gazdasági társaságok vonatkozásában.

Az Adócsoport jelenleg 5 fő ügyintézővel látja el a feladatokat az aljegyző közvetlen irányításával. Az ügyfelek fogadásában a csoport minden tagja részt vesz, ez megkívánja a teljes tevékenység alapos ismeretét. A kezelt ügyek specifikus volta és nagy száma miatt szükséges az iktatást az Adócsoporton belül megoldani.

A koronavírus járvány márciusi megjelenése jelentősen befolyásolta az adóbevételek nagyságát. A kormányzati intézkedések számottevően módosították a helyi adóbevételek alakulását.

A gépjárműadóról szóló törvény alapjána a belföldi gépjárművek után nem illeti meg Komárom Város Önkormányzatát a beszedett gépjárműadó bevétel, ugyanakkor az adóztatást az adóiroda munkatársai végzik.

Az idegenforgalmi adó befizetés alóli mentesítés 2020. április 26-tól 2020. december 31-ig terjedő időszakra vontakozik. A beszedésre kötelezettnek továbbra is havonta be kell vallania, de nem kell az adót beszedni és nem kell megfizetni az Önkormányzat felé. Az adóbevallásokból továbbra is ki kell tűnnie az adóköteles és adómentes vendégéjszakák számának.

A kialakult járványhelyzet miatt ebben a 2020. évben az általános május 31. határidő helyett a helyi iparűzési adó bevallás benyújtásának határideje szeptember 30. napjára tolódott. A vállalkozások egy része ennek ellenére a tavasszal, illetve folyamatosan tett eleget a bevallási kötelezettségének. Akik 2020. május 31-ig nem nyújották be a helyi iparűzési adó bevallásukat, azok a 2020. év márciusában esedékes összegben kötelesek megfizetni a szeptemberi előleget is.

A jogszabályok által meghatározott esetekben felfüggesztésre kerültek az adóvégrehajtások, új fizetési könnyítéssel összefüggő elemek jelentek meg.

2020. évben a koronavírus-járvány miatt az ügyféfogadás az év nagy részében szünetelt, az adóiroda dolgozói telefonon és elektornikus úton tartották a kapcsolatot az ügyfelekkel. Az elektronikus ügyintézés helyszíne az Önkormányzati Hivatali portál, az adózók ezen keresztül intézhetik ügyeiket a nap 24 órájában.

Az igénybe vehető szolgáltatások: adóegyenleg lekérdezés, ügyindítás – ahol az adatbejelentéseket, bevallásokat tudják benyújtani – ami közvetlenül az adóiroda által használt hivatali kapura érkezik. Igénybevehető szolgáltatás a bevallás lekérdezése is. Ez alkalmas arra, hogy az adózó, vagy rögzített meghatalmazottja lekérdezheti az ASP ADÓ szakrendeszerben rögzített bevallásanak adatait.

Az elektronikus ügyintézés a nyomtatott iratforgalmat is jelentősen leszűkítette.

Egyéb feladatok az adócsoportnál a következők:

* Havi adatszolgáltatás a költségvetés részére.
* Adófolyószámlák kezelése, utalások.
* Befizetett és előírt adók könyvelése, naprakész jelentések készítése.
* Adókkal kapcsolatos iratok iktatása.
* Adó-és értékbizonyítványok kiadása végrehajtó részére és hagyatéki eljáráshoz.
* Adóigazolások kiadása.
* Adóívek kiküldése befizetésekről, hátralékokról.
* Behajtásra kimutatott illetékek, igazgatási szolgáltatási díjak, gyermektartásdíj, helyszíni bírság, szabálysértési bírság behajtása.
* Helyi adókkal kapcsolatos ellenőrzési feladatok.

Adók beszedésével kapcsolatos feladatok adatait mutatja az alábbi táblázat.

**Adózók és adótárgyak száma adónemenként 2020. évben**

|  |  |  |  |
| --- | --- | --- | --- |
| **Adónemek** | **Kiadott határozatok/ beadott bevallások száma (db)** | **Adótárgyak száma (db)** | **Adózók száma (fő)** |
| Építményadó | 346 | 4078 | 2605 |
| Telekadó | 45 | 235 | 144 |
| Idegenforgalmi adó tartózkodás után | 228 | - | 35 |
| Iparűzési adó | 2407 | - | 2538 |
| Pótlékok, bírságok | - | - | 6165 |
| Gépjárműadó | 4904 | 11421 | 7708 |
| Termföldbérbeadásból származó jövedelem | 2 | 2 | 2 |
| Talajterhelési díj | 136 | 217 | 136 |

Egyéb iktatott iratok voltak az alábbiak:

**Adó-és érték bizonyítványok** kiadása megkeresésre végrehajtó részére, hagyatéki eljáráshozhoz, **adóigazolások** kiadása: 450 db.

## ***Az adóbevételek alakulása***

**Adóbevételek alakulását 2020-ba n adónemenkénti megoszlásban** mutatja az alábbi táblázat:

|  |  |
| --- | --- |
| **2020. évi helyi adó bevétel** | |
| **Helyi adók** | **Bevétel (Ft)** |
| Építményadó | 307.245.850 |
| Telekadó | 385.178.460 |
| Idegenforgalmi adó tartózkodás után | 3.873.300 |
| Magánszemély kommunális adója | 0 |
| Helyi iparűzési adó | 2.545.545.800 |
| Pótlékok, bírságok, idegen, egyéb bevétel | 82.946.099 |
| Gépjárműadó (tovább utalva) | 201.676.429 |
| Termőföld bérbeadásából származó bevétel adója | 29.152 |
| Talajterhelési díj | 1.573.590 |
| **Összesen:** | **3.528.068.680** |

**Adóbevételek adónemenkénti alakulása 2017-2020 között**

|  |  |  |  |  |
| --- | --- | --- | --- | --- |
| **Helyi adók** | **2017.** | **2018.** | **2019.** | **2020.** |
| Építményadó | 240 911 313 | 234 532 650 | 263 291 945 | 307.245.850 |
| Telekadó | 209 220 892 | 188 669 917 | 311 033 899 | 385.178.460 |
| Idegenforgalmi adó tart. után | 15 629 350 | 17 125 950 | 18 345 071 | 3.873.300 |
| Magánszemély kommunális adója | 59 680 | 126 487 | 0 | 0 |
| Iparűzési adó | 1 847 192 137 | 2 174 301 099 | 2 602 023 544 | 2.545.545.800 |
| Pótlékok, bírságok, idegen, egyéb bevételek | 4 688 423 | 3 101 553 | 4 143 145 | 82.946.099 |
| Gépjárműadó | 65 979 458 | 66 627 773 | 70 751 576 | 0 |
| Termőföld bérb. szárm. bevétel | 124 878 | 120 186 | 77 304 | 29.152 |
| Talajterhelési díj | 2 236 353 | 2 206 134 | 1 778 914 | 1.573.590 |
| **Összesen:** | **2 386 042 484** | **2 686 813 767** | **3 271 445 398** | **3.326.392.251** |

A telekadó és építményadó tekintetében az előző évekhez képest növekedés történt, mely az ipari park bővülésének és az adóiroda munkatársai által végrehajtott ellenőrzés eredménye.

Az idegenforgalmi adó nagymértékű csökkenése a 2020. évi COVID19-nek köszönhető kormányzati intézkedések miatt történt. 2020. április 26-tól 2020. december 31-ig terjedő időszakban eltöltött vendégéjszaka utáni idegenforgalmi adót nem kellett a szállásadóknak beszedniük és befizetniük az önkormányzat költségvetésébe.

Több éven át tartó helyi iparűzési adó ellenőrzés eredményeként a késedelmi pótlék és bírság számla bevétele jelentős növekedést mutat.

Szintén a koronavírus-járvánnyal összefüggésben hozott intézkedés eredménye hogy a gépjárműadó teljes bevétele elvonásra került. A gépjárműadóról szóló törvény alapján a belföldi gépjárművek után Komárom Város Önkormányzatát már nem illeti meg a 2020. évben beszedett gépjárműadó bevétel, hanem a Járvány Elleni Védekezési Alap fejezet bevételét képezi. Így a beszedett adó önkormányzatot megillető bevétel 40%-át is át kellett utalni a jelzett alapba.

A talajterhelési díj tekintetében 13 %-os csökkenés mutatkozik, ami pozitív, mert a lakosság egyre nagyobb hányada köt rá a csatornahálózatra, így az ebbéli környezetszennyezés csökken.

A helyi adóbevételek folyamatos növekedést mutatnak az előző évekhez képest. Az elmúlt években folyamatosan változó adóbevétel 2019. évhez képest 2020. év végére 54,946 millió forinttal 1,68%-kal növekedett, mely az újonnan betelepülő vállalkozásoknak köszönhető.

Több éven át tartó helyi iparűzési adó ellenőrzés eredményeként a késedelmi pótlék és bírság számla bevétele jelentős növekedést mutat.

# VÁROSÜZEMELTETÉSI ÉS VÁROSFEJLESZTÉSI OSZTÁLY

Az alábbi táblázat a Városüzemeltetési és Városfejlesztési Osztály által intézett iktatott ügyiratokat mutatja be:

|  |  |  |  |  |  |  |
| --- | --- | --- | --- | --- | --- | --- |
| **Városüzemeltetési és Városfejlesztési Osztály** | | | | | | |
|  | **létszám** | **2019. év** | | **2020. év** | |
| **ügyiratok száma** | **alszámok száma** | **ügyiratok száma** | **alszámok száma** |
| Osztályvezető | 1 fő | 51 | 179 | 22 | 58 |
| Vagyongazdálkodás | 2 fő | 570 | 1361 | 702 | 1855 |
| Környezetvédelem, zöldfelület gazdálkodás | 2 fő | 217 | 582 | 379 | 958 |
| Szociális bérlakások, közmunkások | 1 fő | 76 | 211 | 112 | 342 |
| Közművek, úthálózat, vízi közmű hálózat, villany, játszóterek | 3 fő | 459 | 1191 | 393 | 950 |
| Közbeszerzés | 1 fő | 35 | 241 | 37 | 270 |
| Intézmények, beruházások, felújítások, pályázatok műszaki ügyintézése | 3 fő | 84 | 528 | 255 | 902 |
| Gondnokság, gépjárművek, munkavédelem | 1 fő | 46 | 226 | 33 | 158 |
| Középfokú műszaki ügyintéző | 1 fő | 7 | 46 | 7 | 41 |
| Adminisztráció | 1 fő | - | - | - |  |
| **Összesen** | **16 fő** | **1545** | **4565** | **1940** | **5534** |

Az előző évhez képest az ügyiratok száma, valamint az alszámok száma emelkedést mutat. Az ügyirat érkezési adatok alapján megállapítható, hogy a járványhelyzet ellenére **a beérkezett ügyirat mennyiség és az ügyiratokhoz érkezett irat mennyiség egyes szakterületeken számottevően nőtt** a 2019 évhez mérten**. Ügyirat érkezés esetén 25 %-os, alszámok esetén 21 %-os növekedés történt**.

**2020-ban** **a** **pályázati forrásból megvalósítandó építési beruházás projektek végrehajtása (kivitelezések megvalósításának koordinálása, ellenőrzése)** jelentette az osztály fő feladatát:

* Brigetio látogatóközpont felújítása
* Nonprofit Szolgáltató Ház építése
* Inkubátorház építése

A kivitelezések folyamatos nyomon követése, heti szintű kooperációk megtartása, a folyamatosan felmerülő problémák megoldása jelentős feladatot rótt az osztály dolgozóira.

A korábbi években kezdődött – **nemzetgazdasági szempontból kiemelt** – beruházásokat érintően, mint a SK Battery Hungary akkumulátor gyár építése, az új Duna-híd, valamint az új Duna- hídra vezető út építése, az osztály dolgozói heti rendszerességgel részt vettek az egyeztető tárgyalásokon, kooperációiókon. Folyamatosan részt vettünk az ipari parkba betelepülni szándékozó beruházók, valamint a betelepült beruházók infrastruktúra igényeit kielégíteni szándékozó közműkezelői egyeztetéseken.

Folyamatos egyeztetés zajlott az EuroVelo6 kerékpáros útvonal nyomvonalával kapcsolatosan.

2020 évben megújultak a buszváróink. **64 helyszínre egységes utasváró pavilon telepítésére került sor.** 15 helyszínre önálló citylight reklámeszköz telepítésére is sor került.

Az előző évekhez hasonlóan 2020 évben a Városüzemeltetési és Városfejlesztési Osztály munkatársai a városi költségvetésben szereplő **közterületi és intézményi beruházásokat és felújításokat** és az épületek, a játszóterek, utak, járdák, parkolók, bekötőutak rendbe tételét is szervezték és koordinálták. A nagyobb projektek mellett, a **városüzemeltetéssel kapcsolatos napi feladatok**at is végrehajtottuk, melyeket zömében Városüzemeltetési Szerződés keretein belül a Komáromi Városgazda Nonprofit Kft. együttműködésével és közreműködésével láttunk el.

Kiemelten kezeltük és kezeljük a közigazgatási területünkön a **fák, növények és őshonos állatvilág** megőrzését és fenntartását.

Fontos feladat volt az előző évekhez hasonlóan a meglévő **úthálózatunk fenntartása, üzemeltetése**. Mint minden évben 2020-ban is programszerű fenntartási, javítási (kátyúzás, nagy felületű javítás, repedés kiöntés, zúzott köves javítás-profilozás) munkákat végeztünk a helyi közutakon. Helyi közútkezelőként a **közúthálózatunk védelme** érdekében szakvéleményeket készítünk a városunk területén a közutat érintő beruházásokkal, felújításokkal, egyéb igénybevételekkel kapcsolatban. Részt veszünk a munkaterületek átadásán, illetve a műszaki átadás- átvételi eljárásokon, ahol a feltételek teljesülését is ellenőrizzük.

A **közvilágítási villamoshálózat karbantartási** munkák szervezését napi szinten láttuk el.

A 2020. évben ár és belvízvédelmi feladatok a vízjárások, vízállások miatt nem merültek fel. A város területén kitisztítottuk mind a zárt, mind a nyílt csapadékvíz elvezető rendszereinket.

* 1. ***Vagyongazdálkodás***

A vagyongazdálkodási feladatokat 2 fő látja el. 2020-ban vagyongazdálkodás témában 37 előterjesztés készült a képviselő-testületi ülésekre, illetve polgármesteri döntésre.

Az előterjesztések javarészt az önkormányzati tulajdonú gazdasági társaságok gazdálkodásával, a önkormányzati tulajdonú ingatlanokkal kapcsolatos döntések előkészítésével, piaci alapon meghirdetett bérlakásokkal kapcsolatban, illetve a Gördülő Fejlesztési Terv (GFT) jóváhagyására vonatkozóan készültek.

Összességében sikeresnek ítéljük meg az elmúlt esztendő vagyonértékesítéseit. Az ipari parki területek iránti kereslet továbbra is töretlen, több zöld mezős beruházó is letelepedett az elmúlt esztendőben. A Lenkey utcában értékesítettük mind az 5 önkormányzati építési telket, valamint 2 önkormányzati lakást is sikerült eladni, melyek felújítása nem lett volna gazdaságos Komárom Város Önkormányzata számára.

A piaci alapon bérbe adható lakásaink mindegyikében van bérlő, tehát 100%-os a kihasználtságuk. Ezen bérlőink fizetési fegyelme majdnem tökéletes, komolyabb hátralék egyik lakónál sem fordult elő.

Termőföldek értékesítésével és hasznonbérbe adásával kapcsolatos feladatok folyamatos elvégzése (kifüggesztések, értesítések, testületi előterjesztés készítése) zajlik.

A vagyonkataszter változásait folyamatosan karbantartottuk, mely az alábbi feladatokat foglalja magában:

* Folyamatosan szoros együttműködés a pénzügyi osztállyal,
* A lezárult felújítások, beruházások aktiválása és a vagyonnövekedés rögzítése a vagyonkataszterben,
* Adásvételek átvezetése, telekalakítások átvezetése, eszközbeszerzések, selejtezések rögzítése,
* Negyedévente értékcsökkenési adatok átadása a pénzügyi osztály részére, egyeztetés a vagyonban bekövetkező változásokkal kapcsolatban,
* A pénzügyi osztály által készített beszámolókhoz részletes pénzügyi analitika elkészítése, átadása,
* Könyvvizsgálói és belső ellenőri ellenőrzések során a szükséges dokumentáció összeállítása, rendelkezésre bocsátása.

Az ÉDV Zrt. közreműködésével elkészítettük a 2021-2035 évre szóló Gördülő Fejlesztési Tervet (GFT) az Önkormányzat tulajdonában lévő ivóvíz- és szennyvízelvezető- és tisztító víziközműre vonatkozóan. A Képviselő-testület elfogadta a tervet, amelyet az ÉDV Zrt. jóváhagyás céljából továbbított a Magyar Energetikai és Közmű-szabályozási Hivatal részére.

A vagyongazdálkodás keretében az alábbi témákban került sor szerződéskötésre:

* Közterület-használati és reklámtábla kihelyezéssel kapcsolatos megállapodások,
* Ingatlan adás-vételi és bérleti szerződések,
* A Komáromi Városgazda Nonprofit Kft-vel bérleti/üzemeltetési szerződések,
* A Komáromi Városmarketing és Turisztikai Kft-vel használati megállapodás,
* A Monostori Erőd Hadkultúra Nonprofit Kft-vel, a Monostori Kulturális Egyesülettel és a Szőnyi Kulturális Egyesülettel kapcsolatos közművelődési megállapodások,
* Magyarock Dalszínházzal üzemeltetési szerződés a Chatedra Kulturális Központ ingatlanára,
* Haszonbérleti szerződések,
* Lakásbérleti szerződések.
  1. ***Közbeszerzés***

**Eredményes, szerződéskötéssel zárult közbeszerzési eljárás:**

Nem volt eredményes eljárás 2020. évben.

**Eredménytelen közbeszerzési eljárások:**

1. Geotermikus hőellátó rendszer kiépítése Komáromban (TOP-3.2.2-15-K01-2016-00002) – kútfúrás” kivitelezésére – 3. eljárás

A közbeszerzés az ajánlatok érvénytelensége miatt eredménytelenül zárult.

1. „Nonprofit Szolgáltatóház és környezetének kialakítása Komáromban (TOP-2.1.1-15-KO1-2016-00002)” projekt keretében játszótér építése”

A közbeszerzés az ajánlatok érvénytelensége miatt eredménytelenül zárult.

**Visszavonásra került közbeszerzési eljárások:**

1. „Improvement of cross-border public transport services between Komarno (SK) and Komárom (HU) – közösségi közlekedés javítása (SKHU/1601/2.2.1/359) – Buszvégállomás felújítása Komáromban”

A 2020. márciusában indult közbeszerzési eljárás a vírushelyzetre tekintettel az ajánlattételi szakaszban visszavonásra került.

**Előkészítés alatt álló, 2021-ben induló közbeszerzési eljárások:**

1. Brigetio öröksége — látogatóközpont kialakítása Komáromban - TOP-1.2.1-15-K01-2016-00002” kiállításinstalláció elkészítése és eszközök szállítása

Tekintettel a vírushelyzetre az előkészített közbeszerzés nem került megindításra 2020-ban.

1. „*A Római Birodalom határai – A dunai limes magyarországi szakasza*” világörökségi várományos terület – turisztikai hasznosítására kiemelt részhelyszíneinek fejlesztése –védőépület építése (GINOP-7.1.6-16-2017-00007)”

Tekintettel a vírushelyzetre az előkészített, tanusítvánnyal rendelkező közbeszerzés nem került megindításra 2020-ban.

* 1. ***Környezetvédelem, környezetgazdálkodás***

**2020-ban az alábbi hatósági munkát végeztük:**

* természetvédelmi engedélyezés (1 db)
* közreműködés állattartási ügyekkel kapcsolatban (5 db)
* zajkibocsátási határérték megállapítása (4 db)
* illegálisan elhelyezett hulladék elszállíttatásával kapcsolatos ügyek (6 db)
* a beruházások előzetes vizsgálatának, egységes környezethasználati engedélyezések természetvédelmi szempontból való véleményezése, számos helyi környezetvédelmi és természetvédelmi szakhatósági állásfoglalás, adatszolgáltatás került kiadásra (összesen 39 db).
* fás szárú növény kivágásának engedélyezése, kötelezés fa pótlására, illetve kötelezés veszélyes fa kivágására, magánterületen lévő fakivágások tudomásul vétele (68 db)
* gyommentesítésre kötelezés, illetve parlagfű fertőzés elleni védekezési kötelezettség elmulasztása miatt közérdekű védekezés elrendelése (63 db)
* kutak fennmaradási engedélyezése (76 db)

**Hulladékgazdálkodás:**

A közszolgáltató, az NHSZ Vértes Vidéke Hulladékgazdálkodási Nonprofit Kft. a lakossági zöldhulladék szállítást évente 8 alkalommal elvégezte, karácsonyt követően a fenyőfákat 2 alkalommal szállította el. A házhoz menő szelektív hulladékgyűjtés során egyre nő a begyűjtött hulladék mennyisége, de még van fejlődési lehetőség. Lomtalanítást, az elektronikai hulladékgyűjtést, a veszélyes hulladékgyűjtést nyáron tudtuk elvégezni egy alkalommal. Az illegális hulladéklerakások megelőzése érdekében a lakossági zöldhulladék és az építési-bontási törmelék ingyenes fogadását biztosította a Komáromi Városgazda Nonprofit Kft. A fentieken kívül a Komáromi Városgazda Nonprofit Kft. folyamatosan szállította el a társasházak hulladéklerakója mellé illegálisan kihelyezett lomokat. A hulladékudvar megvalósítása, vagy a rugalmas, igény szerinti lomtalanítás bevezetése segítene ezen a problémán.

**Illegális hulladéklerakók felszámolására** benyújtott pályázatunk nyert. 2021. januárjában kezdődhet meg a takarítás, mely során 600 m3 hulladék elszállítására kerül sor. Az Innovációs és Technológiai Minisztérium a „Tisztítsuk meg az Országot!” Projekt keretében kifejlesztett **Hulladékradar** applikációban 3 illegális hulladéklerakót jelentett be hivatalunkhoz intézésre (Ipari park, szőnyi külterület, Térffy Gy. utca).

**Városüzemeltetés:**

A Komáromi Városgazda Közhasznú Nonprofit Kft. **a köztéri eszközöket** karbantartotta, továbbá 10 új köztéri szemetes került kihelyezésre. A játszótereken és buszmegállókban hetente fertőtlenítést végeztek a járvány miatt.

**Faültetések**:aKoppánymonostori rekultivált hulladéklerakó és a sportpálya melletti területen a Kisprojekt Alap nyertes pályázatunk kivitelezése során 68 db fát ültettünk és 100 darab cserjét. A monostori csapadékvíz tározóhoz 50 db mezei juhart, 120 db kőris fát és 20 db diófát ültettünk. A Monostori hídhoz összesen 650 db fa lett ültetve, melynek többsége kőris, juhar, turbo akác, fűzfa és császárfa és ciprus. A kutyaiskolához 20 db gyümölcsfát telepítettünk, egyéb visszapótlásra 80 db fát ültettünk.

**Favizsgálat:**2020-ban 50 fa műszeres vizsgálatát rendeltük meg, továbbá húzópróbás gyökérvizsgálattal további 3 fát vizsgáltak meg.

**Fakivágások***:* Az év során számos kiszáradt, balesetveszélyes fa kivágását intéztük, illetve metszéseket végeztettünk, a tömbházakhoz, egyéb létesítményekhez hozzá érő ágakat távolíttattunk el. A Mártírok úti vérszilva fasor teljes cseréje megtörtént.

**Kár- és kórokozók elleni védelem.**

* Vadgesztenyefák permetezése aknázómoly ellen, lombtrágyázással kiegészítve 3 alkalommal,
* Amerikai szövőlepke elleni védekezés lombtrágyázással kiegészítve 2 alkalommal,
* Zöldterület kezelés évente 3 alkalommal,
* Gombás, bakteriális betegségek, gnomóniás betegségek, ervíniás elhalások elleni, lisztharmat, atkásodás, tetvesedés, platán csipkéspoloska, puszpáng moly, ezüstfenyő levéltetű, fenyő takácsatka elleni védekezés is történt.

**Gyommentesítés**:

A parlagfű és egyéb allergén növények ellen továbbra is intenzív védekezést végez az Önkormányzat. A Komáromi Városgazda Nonprofit Kft. az önkormányzati tulajdonú telkeket, közterületeket rendszeresen kaszálja. Kaszálást az invazív gyomok (bálványfa, amerikai selyemkóró) visszaszorítása érdekében is végeztek.

**További feladatok voltak:**

* Beszámolót készítettünk a Képviselő-testületnek a környezetvédelmi program végrehajtásáról.
* A Rüdiger tó és a Szőnyi horgásztó víz minősége javítása érdekében biológiai víztisztítást végeztettünk. 2020-ban a korábbi évekhez képest nagyon jó vízminőség jellemezte a tavakat. Mindkét tó esetében kevesebb szerves anyag terhelés került a tavakba, így a kezelés során bejutatott anyagok nem ezek semlegesítésére fordítódtak, hanem az öntisztulást erősítették.
* Részt vettünk a Duna-Vértes Köze Regionális Hulladékgazdálkodási Társulás ülésein és az NHSZ Vértes Vidéke Hulladékgazdálkodási Nonprofit Kft. taggyűlésein is az önkormányzat képviseletében.
* Részt vettünk „Komárom-Esztergom megyei klímastratégia készítése és éghajlat-változási platform létrehozása” című projekt keretében létrehozott éghajlat-változási platform munkájában.
* Pályázatot nyertünk Komárom Város klímastratégiája elkészítésére és a hozzá kapcsolódó szemléletformálásra. Elkészült a klímastratégia egyeztetési változata. Osztályunk részt vett a nyári klímaváltozással és környezetvédelemmel kapcsolatos filmklub vetítésein.
* Klímabarát Komáromcímű projekt keretében elkészült a [www.zoldkomarom.hu](http://www.zoldkomarom.hu) honlap, melyet folyamatosan frissítünk a környezetvédelmi hírekkel és közérdekű információkkal.
* Természetvédelmi témakörben, Szeresd és védd a Duna két partját! (Kisprojekt alap) elnevezésű pályázatot nyertünk Észak-Komárommal együtt. A növények kiültetése és az eszközök kihelyezése befejeződött, elkészült a természetvédelmi prospektus és az oktatási program is. A projekt még 2021-ben folytatódik.
* Nagyobb környezetvédelmi akciók szervezésére a járványügyi helyzetre tekintettel nem volt lehetőség.
  1. ***Intézmények karbantartása, felújítása, egyéb beruházások***

A napi szinten jelentkező karbantartási munkák (víz-, fűtés-, elektromos hálózati rendszerek, nyílászárók, épületkarbantartás) folyamatosan, soron kívül kerültek elvégzésre.

Valamennyi intézményünkben elvégeztettük **a gázkészülékek éves felülvizsgálatát,** továbbá az összes intézményben, önkormányzati tulajdonú épületben megtörtént **a klíma berendezések éves fertőtlenítése.**

A heves viharok és esőzések miatt a korábbi évekhez mérten **több vihar kár keletkezett az intézményekben, bérlakásokban és a Polgármesteri Hivatal épületében**. Ezen viharkárok soron kívül javításra kerültek , továbbá intézkedtünk a biztosító felé történő kárbejelentések ügyében.

6 intézményt érintően (Komáromi Aprótalpak Bölcsőde, Komáromi Szőnyi Színes Óvoda, Komáromi Csillag Óvoda, Komáromi Gesztenyés Óvoda, Komáromi Tóparti Óvoda, Komáromi Kistáltos Óvoda) az udvar felújítások részét képező automata öntözőrendszer vízfogyasztásának önálló méréséhez **mellékvízmérők kerültek felszerelésre.**

Felújításra került a **Komáromi Kistáltos Óvoda tálaló konyhája.**

**Komárom Vág utca 8. szám felújítása.** Megtörtént a Kecskés ház néven ismert ingatlan, elektromos hálózatának felújítása, szabványosítása .

**Ponton üzemeltetés**. Lefolytattuk a kikötő ponton, továbbá a kikötő hely használatba vételi eljárásait.

Megtörtént a **Molaji Röplabdacsarnok villámvédelemének kiépítése.**

Lezajlott a **Komáromi Jókai Mór Gimnázium elektromos helyiség korszerűsítése.**

Pályázati forrásból **térfigyelő kamerarendszer** került bővítésre Komáromban .

* 1. ***Szociális bérlakások műszaki ügyintézése***

**Önkormányzati bérlakások**

A 2020-as évben 183 db szociális bérlakás folyamatos karbantartása, felújítása volt a feladat, ebből 148 db lakásban laknak és 35 db az üres lakások száma. A bérlakás állománynál voltak nyílászáró cserék és részleges felújítási munkálatok. A lakások részben műszaki okok miatt üresek, a másik részben felújítás alatt állnak, illetve funkcióváltás miatti átépítés alatt állnak.

Kisebb munkákat folyamatosan végzünk hibaelhárítás keretein belül. A megrendelt hibaelhárításokról a Komáromi Városgazda Kft. munkanaplót vezet, a bejegyzések, ellenőrzések heti rendszerességgel történnek.

**Közérdekű munkások foglalkoztatása**

Közérdekű munkásokkal kapcsolatban együttműködünk a Komáromi Járási Hivatal Foglalkoztatási Osztályával és a KEM Kormányhivatal Gyámügyi és Igazságügyi Főosztályán belül az Igazságügyi Osztállyal.

Összesen 28 közérdekű munkás foglalkoztatását vállalta el a Komáromi Polgármesteri Hivatal 2020. évben, akik összesen együtt 599 napot - napi 8 órás munkavégzéssel számolva - azaz 4792 óra rájuk kirótt büntetést kaptak. Ezek közül a büntetését 7 fő ledolgozta, a büntetést 5 fő esetében elzárásra változtatták, másik városba költözött 3 fő, áthelyezését kértük 1 főnek, elévült 1 fő büntetése, valamint a 2021-es évre áttolódott a munkavégzése 11 fő esetében.

**Egyéb feladatok**

* Téli időszakban hetente váltakozó beosztásban 24 órás hóügyelet tartása. Konkrétan: A Komáromi Városgazda Kft-nél beosztott ügyeletessel, hónapló ellenőrzése és aláírása, valamint napközben többször a városi utak állapotának helyszíni ellenőrzése.
* Hatósági Osztályon (Szociális ügyek) dolgozó munkatársakkal közös környezettanulmány és bejárások a város területén.
* Különböző dokumentumok, közvetítő lapok vagy munkaerő igény benyújtásához szükséges adatlapok továbbítása a környező településekre
  1. ***Magasépítésre vonatkozó beruházások, felújítások***

**Tervezés, előkészítés munkák:**

* Elkészültek a CLLD pályázathoz kapcsolódó kiviteli tervdokumentációk, melyek aktualizálása is megtörtént:
  + Koppánymonostor –Művelődési Ház
  + Komárom – Jókai Könyvtár
  + Szőny –Művelődési Ház
* A Jókai Mór Gimnázium belső fűtésrendszer (radiátorok, vezetékek, vezérlés) tervei elkészültek. Ennek megvalósításával válik teljessé az energetikai felújítás – fűtés tekintetében.
* A Berecz Dezső sportpálya villamos hálózat fejlesztésének tervei elkészültek.

**A TOP pályázat keretein belül megvalósult beruházások:**

* Jókai Mór Gimnázium energetikai felújítása
* „Zöld város” - Jókai liget magasépítés beruházása
* Brigetio látogatóközpont épületének felújítása
* Nonprofit Szolgáltató Ház megépítése
* Inkubátorház megépítése

**Önerőből megvalósult beruházások:**

* Jókai Mór Gimnázium villamos fogadó helyiségének szabványosítása
  1. ***Mélyépítési beruházások, felújítások megvalósulása közterületre és intézményekre vonatkozóan***

**Megvalósult beruházások**

* Szent István tér villamos fogyasztási hely kiépítése
* Karácsonyi díszvilágítási elemek vásárlása MOL lakótelep és a Selye János Kórház díszítéséhez
* Guyon Richárd utca közvilágítás kiépítés
* Szivárvány Óvoda udvarában játszótér építése, parkfelújítása, modernizálása
* Tóparti Óvoda udvarában játszótér építése parkfelújítása, modernizálása
* „Zöld város” - Jókai liget magasépítés beruházása keretében elkészült a Táncsics M. u. járdaburkolata, a Jókai liget rendezvénytér burkolata, a Brigetio Gyógyfürdő főbejárata előtti térrész felújítása
* a Brigetio öröksége látogatóközpont kialakításához tartozó parkolók kiépítése
* a Nonprofit Szolgáltatóház kialakításához tartozó P+R parkolók kiépítése
* ipari parkban befejeződtek az inkubátor ház és a csapadékvíz elvezető rendszer szivattyúállomásának és nyomóvezetékének az építési munkái.

**Folyamatban lévő beruházások**:

* Napsugár óvoda – Koppánymonostor- játszótér építés, modernizálás, kerítés építése

**Játszóterek felülvizsgálata**

2020. októberében megtörtént a közterületi játszóterek 78/2003. (XI.27) GKM rendelet szerinti felülvizsgálata, melyet a TÜV RHEINLAND Kft. készített.

21 helyszínen 156 db eszköz felülvizsgálatát végezték el. 17 helyszínen találtak meghibásodást. Ezeket a Komáromi Városgazda Kft. szalaggal lezárta. A felújítás folyamatban van.

* 1. ***Nyilvántartások egységesítése és az ehhez kapcsolódó feladatok***
* Közüzemű számlákkal kapcsolatos nyilvántartások vezetése.
* Villamos energiához köthetően új igénybejelentések és átírtatások intézése.
* Az új Hálózat csatlakozási szerződések intézése.
* ÉDV Zrt.-nél az egyes vízvételezési pontoknál történő változások bejelentése.
  1. ***A Covid19-koronavírus-járvány hatása az osztály munkájára***

A 2020-as [Covid19-koronavírus-járvány](https://hu.wikipedia.org/wiki/Covid19-pand%C3%A9mia) első, márciusban kezdődő hulláma, továbbá a második, őszi hulláma az osztály dolgozóinak napi szintű feladatellátását eredményesség szempontjából nem befolyásolta. Az első hullám alatt a koronavírus világjárvány miatti veszélyhelyzetre való tekintettel elrendelt otthoni munkavégzésnek - a Polgármesteri Hivatalnál elrendelt igazgatási szünetnek - valamint a járványügyi szabályok munkavállalók általi betartásának köszönhetően nem volt Covid-19 megbetegedés. Az őszi második hullám alatti megbetegedések sem okoztak feladat elmaradást a szakszerű helyettesítés megszervezések miatt.

A 2020-as évre tervezett intézményi felújítási, beruházási feladatok közül az átütemezhető, intézményeink működését hátrányosan nem befolyásoló feladatok a járványhelyzettől függően átütemezésre kerültek. Ugyanakkor az intézmények által jelzett működési feladatokhoz, különösen a járványügyi feladatok ellátásához kapcsolódó kérelmekben soron kívül intézkedtünk.

A Covid járvány nem befolyásolta a 2020-ban megvalósított nagyberuházások (Brigetio Látogatóközpont felújítása, Nonprofit szolgáltatóház építése, „Zöld város” - Jókai liget felújítása, Inkubátorház építése) teljesítését.

# PÉNZÜGYI OSZTÁLY

## ***Az osztály tevékenysége***

A Pénzügyi Osztály a gazdálkodással, könyvvezetéssel, és az adatszolgáltatással kapcsolatos feladatokat Komárom Város Önkormányzata, a Polgármesteri Hivatal és a Roma Nemzetiségi Önkormányzat, valamint az önkormányzat által fenntartott 13 intézmény (óvodák, szociális és gyermekvédelmi, egészségügyi intézmények, könyvtár és múzeum) vonatkozásában látta el 2020. évben. Az osztály tevékenységi köre 2020. évben nem változott.

## ***Iktatott*** ***iratok***

A pénzügyi osztályon az elmúlt évben **125 db** főszámmaliktatott irat ügyintézését végeztük el. Döntő többségben a Magyar Államkincstárral kapcsolatos, valamint a támogatási szerződésekkel összefüggő iktatott ügyiratok készültek.

## ***Könyvelési tételszámok alakulása***

A Pénzügyi Osztály 2020. évi bizonylatfeldolgozási és könyvelési tevékenységének mutatószámait az alábbi táblázat tartalmazza.

|  |  |  |  |  |
| --- | --- | --- | --- | --- |
| **Intézmény megnevezése:** | **Kontírozás követel oldalon** | **Kontírozás tartozik oldalon** | **Utalvány-rendeletek száma** | **Bejövő számlák száma** |
| Komárom Város Önkormányzata | 40 622 | 38 366 | 10 363 | 2 840 |
| Komáromi Roma Nemzetiségi Önkormányzat | 203 | 168 | 91 | 3 |
| Komáromi Polgármesteri Hivatal | 7 606 | 6 647 | 1 329 | 608 |
| Komárom Város Egészségügyi Alapellátási Szolgálata | 11 907 | 10 403 | 2 345 | 1 178 |
| Komárom Város Egyesített Szociális Intézménye | 8 918 | 7 788 | 1 357 | 728 |
| Komáromi Tám-Pont Család- és Gyermekjóléti Intézmény | 2 561 | 2 212 | 604 | 190 |
| Komáromi Aprótalpak Bölcsőde | 4 421 | 3 905 | 626 | 326 |
| Jókai Mór Városi Könyvtár | 2 097 | 1 907 | 493 | 242 |
| Komáromi Klapka György Múzeum | 3 472 | 3 092 | 864 | 385 |
| Komáromi Csillag Óvoda | 2 204 | 1 988 | 443 | 196 |
| Komáromi Gesztenyés Óvoda | 2 561 | 2 253 | 446 | 217 |
| Komáromi Kistáltos Óvoda | 2 276 | 2045 | 410 | 209 |
| Komáromi Napsugár Óvoda | 2 206 | 1 982 | 451 | 214 |
| Komáromi Szőnyi Színes Óvoda | 2 331 | 2 048 | 400 | 185 |
| Komáromi Szivárvány Óvoda | 2 145 | 1 943 | 426 | 205 |
| Komáromi Tóparti Óvoda | 2 107 | 1 876 | 356 | 174 |
| **Összesen:** | 1. **637** | **88 623** | **21 004** | **7 900** |

## ***Testületi ülésekkel kapcsolatos tevékenységek***

A Képviselő-testületi ülésekre, illetve polgármesteri döntésre készített előterjesztések, rendelet tervezetek számának alakulását az alábbi táblázat tartalmazza.

|  |  |
| --- | --- |
| **A Pénzügyi Osztályon elkészült előterjesztések száma** |  |
| Előirányzat módosítás | 4 |
| Beszámoló (zárszámadás) | 1 |
| Kitekintő határozat | 2 |
| Költségvetés | 1 |
| Bankszámlahitel-keret szerződés és kezesség vállalás | 2 |
| Tájékoztató az Önkormányzat likviditási helyzetéről | 4 |
| Beruházási kölcsön előterjesztés | 3 |
| Kormányzati engedély előterjesztés | 1 |
| **Nemzetiségi Önkormányzat**: |  |
| Költségvetés | 1 |
| Előirányzat módosítás | 1 |
| Kitekintő határozat | 1 |
| Beszámoló (zárszámadás) | 1 |
| **Összesen:** | **22** |

## ***Személyi jellegű kiadásokkal kapcsolatos tevékenység és segélyek***

A személyi jellegű kiadásokkal és a munkáltatói kölcsön törlesztésekkel kapcsolatosan 2020. évben az alábbi táblázatban jelzett tételszámokat tartjuk nyilván.

|  |  |  |
| --- | --- | --- |
| **Tétel jellege** | **tétel szám** | **tétel / hó** |
| KIRA számfejtési tételek | 849 | 70 |
| Munkáltatói kölcsön - törlesztési tételek | 51 | 3 |
| Törlések tételszáma | 12 |  |

## ***Számlázási feladatok***

A pénzügyi osztályon a 2020. évben kiállított számlák számát az alábbi táblázat tartalmazza.

|  |  |
| --- | --- |
|  | **Kimenő számla db** |
| Komárom Város Önkormányzata | 1 173 |
| Komáromi Roma Nemzetiségi Önkormányzat | 0 |
| Komáromi Polgármesteri Hivatal | 98 |
| Komárom Város Egészségügyi Alapellátási Szolgálata | 419 |
| Komárom Város Egyesített Szociális Intézménye | 0 |
| Komáromi Tám-Pont Család- és Gyermekjóléti Intézmény | 0 |
| Komáromi Aprótalpak Bölcsőde | 0 |
| Jókai Mór Városi Könyvtár | 10 |
| Komáromi Klapka György Múzeum | 31 |
| Komáromi Csillag Óvoda | 1 |
| Komáromi Gesztenyés Óvoda | 0 |
| Komáromi Kistáltos Óvoda | 0 |
| Komáromi Napsugár Óvoda | 0 |
| Komáromi Szőnyi Színes Óvoda | 0 |
| Komáromi Szivárvány Óvoda | 0 |
| Komáromi Tóparti Óvoda | 0 |
| **Összesen:** | **1 732** |

A számlázási feladatkörhöz kapcsolódóan az egyenlegközlések és fizetési felszólítások elkészítésének munkálatait, valamint az egyeztetési, könyvelési és zárási teendőket is el kellett látni.

## ***Befektetett eszközökkel kapcsolatos feladatok***

A befektetett eszközökkel kapcsolatos számviteli feladatok nagyságrendjét a 2020. évben üzembe helyezett eszközök Üzembehelyezési jegyzőkönyveinek száma is jellemzi.

Az Üzembehelyezési jegyzőkönyvek száma a 2020.évben 57 db, 2019.évben 98 db, 2018.évben 121db, 2017-ben 162 db volt, szemben a 2016. évi 537, a 2015. évi 385, a 2014. évi 93 és a 2013.évi 148 db jegyzőkönyvvel.

Jelentős előrelépés történt a befejezetlen beruházások állományának rendezése terén az elmúlt időszakban, melyek adatait az alábbi táblázat szemlélteti.

Adatok E Ft-ban:

|  |  |
| --- | --- |
| 2019. évi záró befejezetlen állomány: | 1 805 817 |
| 2020. évi növekedés: (+) | 8 570 681 |
| Előző évek aktivált értékei: (-) | 737 895 |
| Előző évek kivezetései: (-) | 1 690 |
| 2020. évi aktiválások: (-) | 3 720 182 |
| 2020. évi záró befejezetlen állomány: | 5 916 731 |

Fenti számadatok jelzik, hogy a 2020. évben megvalósított beruházások 43 %-a még az adott évben aktiválásra került. A megelőző évek során felhalmozódott nyitó befejezetlen állomány nagy részét sikerült az utóbbi években aktiválással és kivezetéssel rendezni. A jelenlegi befejezetlen állomány már csak olyan tételekből áll, ahol a beruházás még nem fejeződött be.

# KÖZTERÜLET-FELÜGYELET

Komáromi Polgármesteri Hivatal Közterület-felügyeletének 2020. évi tevékenysége az alábbiak szerint alakult:

## ***Létszámhelyzet***

Január 1-jén a felügyelet 9 fővel kezdte meg az évet. Ebből 1 fő megbízott vezető, 8 fő közterület-felügyelő.

A jelenlegi létszámmal a folyamatos szolgálat ellátást biztosítani tudtuk.

Minden felügyelő rendelkezik a beosztásához megfelelő szakmai végzettséggel.

## ***Technikai felszerelés***

A közterület-felügyelet jelenleg az épület alagsorában az Alapy Gáspár térre nyíló folyosón két irodában van elhelyezve, a munkakörülmények jók. 4 számítógéppel felszerelt munkaállomás alkalmas a folyamatos munkavégzésre.

1 db szolgálati gépkocsival rendelkezünk, mely megbízható, folyamatosan karbantartott.

3 db segédmotor-kerékpárunk van, melyek közül már csak egy használható, szervizelésük nem megoldható ezért 2021-ban indokolt a járművek selejtezése és pótlása. Az elmúlt évi költségvetésben szerepelt 2 db villany robogó beszerzésére még nem volt lehetőség

Minden felügyelő használhat 1 db szolgálati mobiltelefont.

A közterület-felügyelet zöld számát a korábban beszerzett okostelefonra fixen átirányítottuk. Az így kialakított rendszer biztosítja a folyamatos elérhetőséget, a telefonnal készített fényképek jó minőségűek. A helyszínen készült képek a város által bérelt meghajtóra kerülnek feltöltésre és tárolásra. Az elmúlt évek tapasztalata alapján kijelenthető, hogy a telefonnal készített fényképek minden eljárásban bizonyító erejűek voltak.

Mindenki rendelkezik a törvényben meghatározott kényszerítő eszközökkel (könnygázszóró palack, bilincs, rendőrbot). Ezen eszközök használatára 2020-ban nem került sor.

## ***2020. évben tett intézkedések***

A közterület-felügyelet fő rendeltetése a polgárok segítése, a közterület rendjének fenntartása. Elsődleges célunk a jogsértések megelőzése és nem a büntetés, szankcionálás.

A költségvetési törvény módosításának értelmében 2016. január 1-től minden bírságból befolyt összeget át kellett utalni a központi költségvetésbe, melynek a pénzügyi osztály eleget is tett.

A korábbi évekhez hasonlóan a közlekedési szabálysértések észlelését követően túlnyomó részt a helyszínen szóbeli figyelmeztetést alkalmaztunk.

Az alábbi táblázatban foglalt adatok a közterület-felügyelet intézkedési mutatóit tartalmazzák.

|  |  |  |  |  |  |
| --- | --- | --- | --- | --- | --- |
| 2020. év | | | | | |
|  | **Közterület tisztántartása** | **Állattartással kapcsolatos ügyek** | **Hulladékká vált járművek ügyei** | **Egyéb ügyek** (kérelmek, panaszok, tájékoztatások, adatszolgálatatások, ünnepségek, rendezvények) | **Lakossági telefonos bejelentések száma havi bontásban** |
| Január |  |  | 1 | 5 | 24 |
| Február |  |  | 4 | 6 | 26 |
| Március |  |  | 0 | 4 | 100 |
| Április |  |  | 0 | 5 | 57 |
| Május |  |  | 4 | 5 | 56 |
| Június |  |  | 0 | 6 | 66 |
| Július |  |  | 1 | 3 | 57 |
| Augusztus | 1 | 1 | 3 | 4 | 72 |
| Szeptember |  |  | 0 | 4 | 61 |
| Október |  |  | 5 | 5 | 42 |
| November |  |  | 3 | 5 | 30 |
| December |  |  | 0 | 4 | 30 |
| **Összesen** |  |  | **21** | **56** | **621** |

A fenti táblázat azokat az ügytípusokat tartalmazza, melyek a közterület-felügyeleten iktatott ügyirat formájában jelentkeztek.

A közigazgatásban speciális szolgálati formának számít a közterület-felügyelet. Komáromban nem hivatali munkarendben látjuk el a feladatainkat, ezért az iktató rendszer használatát úgy tudtuk megoldani, hogy a felügyelők nem iktatnak és nem is használják az ASP rendszert. Az iratok kezelését, feldolgozást, iktatást, postázást, irattározást 2 fő látja el.

A lakossági bejelentéseket túlnyomó részben a zöld számra kapjuk. A bejelentések száma havonta változó.

Az jól látszik, hogy tavasszal az első veszélyhelyzet kihirdetésével egyidejűleg jelentősen megugrott a hozzánk fordulók száma.

A közterület-felügyeletről szóló 1999. évi LXIII. törvény 20. § (2) bekezdése alapján intézkedési jogosultságunk van Komárom közigazgatási területén az önkormányzat által kezelt utakon érvényes hatósági jelzés nélkül tárolt gépjárművek elszállíttatására.

2020-ban külföldi rendszámú gépkocsival kapcsolatban tizenegy esetben kellett intézkedést kezdeményeznünk. Mindebből összesen hét gépjárműnél sikerült azt elérni, hogy a jármű közterületről elszállításra kerüljön. Három esetben elszállítottuk az autókat, melyek közül egyet már bontásra is átadtunk. A keletkezett költségek behajtása a pénzügyi osztályon van folyamatban.

2020-ban összesen 54 esetben kellett üzemképtelen gépjárművel foglalkoznunk. 33 esetben sikerült úgy eltávolíttatnunk a járművet a közterületről, hogy nem kellett hivatalos eljárást kezdeményeznünk.

A lakossági bejelentések túlnyomó többségét a zöld számra kapjuk. Minden esetben reagálunk rá, és ha kell, akkor a szükséges intézkedést megtesszük. Rendszeresen kapunk nem az önkormányzatot érintő bejelentéseket, azonban a lakosok bizalommal fordulnak hozzánk, mert azt tapasztalják, hogy igyekszünk segíteni nekik. Ezekkel a bejelentésekkel megkeressük az intézkedésre jogosult szervet a megoldás érdekében.

Kiemelt figyelmet fordítottunk a lakosságszolgálat munkájának segítésére. 2018. júliustól külső vagyonbiztonsági cég megbízás keretében látja az ügyféltér biztosítását, ezzel a megoldással sikerült elérni a folyamatos jelenlétet.

Mindent figyelembe véve célszerű lenne meggondolni egy elektronikus beléptető rendszer kialakítását. A vagyonbiztonság növelésén túl, megszűnne a bejárati ajtókhoz kint lévő (engedély nélkül másolt és ez által ellenőrizhetetlen) kulcsok problémája. Ez a helyzet évek óta fennáll, és sajnos nem is javult. Rendszeresen tapasztaljuk, hogy a bezárt épületbe valaki bejön, használja az épületet, majd távozás után az ajtó nyitva marad, a folyosón, mosdóban a villany ég. Első lépésként viszonylag egyszerűen és olcsón kialakítható lenne a polgármesteri folyosó lezárása ezzel a módszerrel.

Az alábbi táblázat a 2020. évben tett feljelentéseket, valamint a rendőrséggel közös szolgálatokat tartalmazza havi bontásban.

|  |  |  |
| --- | --- | --- |
|  | **Feljelentés, áttétel rendőrkapitányságra,**  **Járási Hivatalnak** | **Rendőrséggel közös szolgálat ellátás**  **(alkalom)** |
| Január | 1 | 0 |
| Február | 2 | 0 |
| Március | 2 | 0 |
| Április | 0 | 0 |
| Május | 0 | 2 |
| Június | 2 | 1 |
| Július | 1 | 0 |
| Augusztus | 1 | 0 |
| Szeptember | 0 | 0 |
| Október | 2 | 0 |
| November | 0 | 2 |
| December | 0 | 1 |
| **Összesen** | **11** | **6** |

2020-ban nem szabtunk ki helyszíni bírságot. A szabálysértések esetében – amennyiben úgy ítéltük meg – feljelentést tettünk.

A rendőrséggel kötött együttműködési megállapodás alapján 2020-ben 6 alkalommal teljesítettünk a rendőrséggel közös szolgálatot 22 órában. A közösen ellátott szolgálatok száma az elmúlt évben az előző évhez képest jelentősen visszaesett. Ennek oka a rendőrségnél a veszélyhelyzettel kapcsolatban megnövekedett feladatok száma. Az együttműködés elősegítése érdekében heti rendszerességgel keressük a Közrendvédelmi Osztály vezetőjét és egyeztetünk előre a közös szolgálatokról.

**Az elmúlt nyolc év összehasonlító statisztikai adatai**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Helyszíni bírság (helyszíni, távolléti Ft)** | **Befizetett bírság (Ft)** | **Kiszabott bírságok darabszáma (fő)** | **Veszélyeztetés kutyával (fő)** | **Egy főre jutó kiszabott bírság összege (Ft)** | **Feljelentés, áttétel rendőrkapitányságra, Járási Hivatalnak** | **Rendőrséggel közös szolgálatellátás** |
| 2013 | 2.180.000 | 1.405.000 | 147 | 6 | 14830 | 18 | 91 |
| 2014 | 1.065.000 | 710.000 | 76 | 4 | 14015 | 18 | 88 |
| 2015 | 875.000 | 540.000 | 62 | 4 | 14115 | 14 | 146 |
| 2016 | 290.000 | 110.000 | 17 | 1 | 17058 | 12 | 122 |
| 2017 | 1.105.000 | 730.000 | 74 | 3 | 14930 | 23 | 37 |
| 2018 | 560.000 | 355.000 | 30 | 1 | 18666 | 17 | 21 |
| 2019 | 80.000 | 80.000 | 4 | 0 | 20000 | 20 | 49 |
| 2020 | 0 | 0 | 0 | 1 | 0 | 11 | 10 |

Jól érzékelhető a megnövekedett gépjárműforgalom, ami egy-egy területre fokozott terhelést ró. A Duna Áruház parkolója jelentősen túlterhelt. Ugyanez mondható el az Igmándi útra, valamint a lakótelepek parkolóira.

A fentieken túl napi szinten végzünk olyan feladatokat, mely hozzájárul a hivatal zavartalan működéséhez. Ez alatt a szállításokat, anyagmozgatást és a kollégák kisérést kell érteni.

Rendkívüli helyzettel kapcsolatos feladatok:

2020 tavaszán a kialakult járványhelyzettel összefüggésben átalakítottuk a szolgálatok ellátását oly módon, hogy 06 óra és 22 óra között megerősített szolgálatot láttunk el.

Ennek keretén belül a Polgármester Úr által a lakosság irányában biztosított segítségkérési lehetőség rajtunk keresztül érkezett be a hivatalba. A kérések elsősorban a bevásárlásra, illetve a gyógyszerek kiváltására vonatkoztak. A gyógyszerek kiváltását sok esetben, megoldottuk, és a kiváltott gyógyszert a betegek részére átadtuk. Ezen időszak alatt jelentősen megnőtt a szolgálati gépkocsink futásteljesítménye, mert sok volt a cím ahová menni vagy szállítani kellett. A bevásárlási igényt a titkárságra továbbítottuk és azt önkéntesek végezték el.

A vírusjárvány első hulláma nem érintett minket, azonban novemberben és decemberben négy felügyelő is átesett a fertőzésen. A szerencsének tudható be, hogy ezek a fertőzések nem okoztak fennakadást a szolgálat ellátásában, azt folyamatosan tudtuk biztosítani.

# ÖSSZEGZÉS

A fentiek alapján összességében megállapítható, hogy 2020-ban a feladatainkat sikerült szakszerűen, jogszerűen, és lehetőségeinkhez mérten az állampolgárok megelégedésére ellátni, annak ellenére, hogy az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország Kormánya két alkalommal is veszélyhelyzetet hirdetett ki.

Ezen időszakok alatt a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben foglaltak alapján a képviselő-testület feladat-és hatáskörét a polgármester gyakorolta.

A hivatali munkavégzés a veszélyhelyzet ideje alatt is zökkenőmentes volt.

Az év folyamán a kollégák minden esetben helyt álltak és maximálisan alkalmazkodtak a kialakult helyzetekhez, dolgoztak home office-ban, csökkentett munkaidőben vagy akár munkaidőn túl is.

Célunk az volt és továbbra is az maradt, hogy a hivatali munkavégzés a jogszerűség és a törvényesség figyelembevételével, a közjó szolgálatában történjen.

A hivatali apparátus az illetékességi területen élő lakossággal, a gazdaság szereplőivel és az egyéb partnerekkel is jó kapcsolat kiépítésére, a velük való szoros és korrekt együttműködésre törekszik.

Komárom, 2021. március 26.

Nagyné Varga Judit

aljegyző